title: Απόφαση (ΕΕ) 2016/2355 του Συμβουλίου, της 12ης Δεκεμβρίου 2016, για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής σύνδεσης στη σύνθεσή της για τα εμπορικά θέματα, η οποία θεσπίστηκε με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου, όσον αφορά την κατάρτιση καταλόγου διαιτητών

text:
               21.12.2016

               EL

               Επίσημη Εφημερίδα της Ευρωπαϊκής Ένωσης

               L 348/56

         ΑΠΌΦΑΣΗ (ΕΕ) 2016/2355 ΤΟΥ ΣΥΜΒΟΥΛΊΟΥ
   της 12ης Δεκεμβρίου 2016
   για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής σύνδεσης στη σύνθεσή της για τα εμπορικά θέματα, η οποία θεσπίστηκε με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου, όσον αφορά την κατάρτιση καταλόγου διαιτητών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου (1) («συμφωνία») τέθηκε σε ισχύ την 1η Ιουλίου 2016.

               (2)

               Σύμφωνα με το άρθρο 404 παράγραφος 1 της συμφωνίας, η επιτροπή σύνδεσης στη σύνθεσή της για τα εμπορικά θέματα, όπως ορίζεται στο άρθρο 438 παράγραφος 4 της συμφωνίας, πρέπει να καταρτίσει, το αργότερο εντός έξι μηνών από την έναρξη ισχύος της συμφωνίας, κατάλογο τουλάχιστον 15 ατόμων που θα ασκούν χρέη διαιτητών σε διαδικασίες επίλυσης διαφορών.

               (3)

               Εξετάστηκε μεταξύ των μερών σχέδιο καταλόγου ατόμων που θα ασκούν χρέη διαιτητών σε διαδικασίες επίλυσης διαφορών. Σύμφωνα με το άρθρο 404 παράγραφος 1 της συμφωνίας, το εν λόγω σχέδιο καταλόγου προβλέπει πέντε υποψήφιους διαιτητές οι οποίοι προτείνονται από την Ένωση, πέντε υποψήφιους διαιτητές οι οποίοι προτείνονται από τη Δημοκρατία της Μολδαβίας και πέντε υπηκόους τρίτων χωρών οι οποίοι μπορούν να εκτελούν χρέη προέδρου της ειδικής ομάδας διαιτησίας.

               (4)

               Ενδείκνυται να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της επιτροπής σύνδεσης στη σύνθεσή της για τα εμπορικά θέματα όσον αφορά τον κατάλογο των ατόμων που θα ασκούν χρέη διαιτητών σε διαδικασίες επίλυσης διαφορών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να ληφθεί εξ ονόματος της Ένωσης στο πλαίσιο της επιτροπής σύνδεσης στη σύνθεσή της για τα εμπορικά θέματα όσον αφορά την κατάρτιση καταλόγου των ατόμων που θα ασκούν χρέη διαιτητών σε διαδικασίες επίλυσης διαφορών βασίζεται στο σχέδιο απόφασης της εν λόγω επιτροπής που επισυνάπτεται στην παρούσα απόφαση.
   Οι εκπρόσωποι της Ένωσης στην επιτροπή σύνδεσης στη σύνθεσή της για τα εμπορικά θέματα μπορούν να συμφωνήσουν τεχνικές διορθώσεις στο σχέδιο απόφασης χωρίς περαιτέρω απόφαση του Συμβουλίου.
   Άρθρο 2
   Μετά την έκδοσή της, η απόφαση της επιτροπής σύνδεσης στη σύνθεσή της για τα εμπορικά θέματα δημοσιεύεται στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 12 Δεκεμβρίου 2016.

            Για το Συμβούλιο

            Η Πρόεδρος

         G. MATEČNÁ

      (1)  ΕΕ L 260 της 30.8.2014, σ. 4.

      ΣΧΕΔΙΟ
      ΑΠΟΦΑΣΗ αριθ. …/2016 ΤΗΣ ΕΠΙΤΡΟΠΗΣ ΣΥΝΔΕΣΗΣ ΕΕ — ΔΗΜΟΚΡΑΤΙΑΣ ΤΗΣ ΜΟΛΔΑΒΙΑΣ ΣΤΗ ΣΥΝΘΕΣΗ ΤΗΣ ΓΙΑ ΤΑ ΕΜΠΟΡΙΚΑ ΘΕΜΑΤΑ
      της …
      για την κατάρτιση του καταλόγου διαιτητών που αναφέρεται στο άρθρο 404 παράγραφος 1 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου
      Η ΕΠΙΤΡΟΠΗ ΣΥΝΔΕΣΗΣ ΣΤΗ ΣΥΝΘΕΣΗ ΤΗΣ ΓΙΑ ΤΑ ΕΜΠΟΡΙΚΑ ΘΕΜΑΤΑ,
      Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου, και ιδίως το άρθρο 404 παράγραφος 1,
      Εκτιμώντας τα ακόλουθα:

                  (1)

                  Η συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου (1) («συμφωνία») τέθηκε σε ισχύ την 1η Ιουλίου 2016.

                  (2)

                  Σύμφωνα με το άρθρο 404 παράγραφος 1 της συμφωνίας, η επιτροπή σύνδεσης στη σύνθεσή της για τα εμπορικά θέματα, όπως ορίζεται στο άρθρο 438 παράγραφος 4 της συμφωνίας, πρέπει να καταρτίσει, το αργότερο εντός έξι μηνών από την έναρξη ισχύος της συμφωνίας, κατάλογο τουλάχιστον 15 ατόμων που θα ασκούν χρέη διαιτητών σε διαδικασίες επίλυσης διαφορών,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Ο κατάλογος των ατόμων που θα ασκούν χρέη διαιτητών σε διαδικασίες επίλυσης διαφορών για τους σκοπούς του άρθρου 404 παράγραφος 1 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου, καταρτίζεται όπως παρατίθεται στο παράρτημα της παρούσας απόφασης.
      Άρθρο 2
      Η παρούσα απόφαση αρχίζει να ισχύει την ημέρα της έκδοσής της.

         (Τόπος), (ημερομηνία)

               Για την Επιτροπή Σύνδεσης στη σύνθεσή της για τα εμπορικά θέματα

               Ο Πρόεδρος

         (1)  ΕΕ ΕΕ L 260 της 30.8.2014, σ. 4.

         ΠΑΡΑΡΤΗΜΑ
         ΚΑΤΑΛΟΓΟΣ ΔΙΑΙΤΗΤΩΝ Ο ΟΠΟΙΟΣ ΑΝΑΦΕΡΕΤΑΙ ΣΤΟ ΑΡΘΡΟ 404 ΠΑΡΑΓΡΑΦΟΣ 1 ΤΗΣ ΣΥΜΦΩΝΙΑΣ
         Διαιτητές που προτάθηκαν από τη Δημοκρατία της Μολδαβίας

                     1.

                     Mihail BURUIANĂ

                     2.

                     Procop BURUIANĂ

                     3.

                     Octavian CAZAC

                     4.

                     Lilia GRIBINCEA

                     5.

                     Viorel RUSU

               Διαιτητές που προτάθηκαν από την Ευρωπαϊκή Ένωση

                     1.

                     Jacques BOURGEOIS

                     2.

                     Claus–Dieter EHLERMANN

                     3.

                     Pieter Jan KUIJPER

                     4.

                     Giorgio SACERDOTI

                     5.

                     Ramon TORRENT

               Πρόεδροι

                     1.

                     Leora BLUMBERG (Νότια Αφρική)

                     2.

                     William DAVEY (Ηνωμένες Πολιτείες της Αμερικής)

                     3.

                     Merit JANOW (Ηνωμένες Πολιτείες της Αμερικής)

                     4.

                     Helge SELAND (Νορβηγία)

                     5.

                     David UNTERHALTER (Νότια Αφρική)


Avis juridique important

|

31995D0222

95/222/ΕΚΑΧ: Απόφαση του Ευρωπαϊκού Κοινοβουλίου της 5ης Απριλίου 1995 για τη χορήγηση απαλλαγής στην Επιτροπή για τη διαχείριση της ΕΚΑΧ για το οικονομικό έτος 1993

Επίσημη Εφημερίδα αριθ. L 141 της 24/06/1995 σ. 0067 - 0074

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 5ης Απριλίου 1995 για τη χορήγηση απαλλαγής στην Επιτροπή για τη διαχείριση της ΕΚΑΧ για το οικονομικό έτος 1993 (95/222/ΕΚΑΧ) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,- έχοντας υπόψη τα κατωτέρω ποσά τα οποία εμφανίζονται στους δημοσιονομικούς ισολογισμούς της ΕΚΑΧ στις 31 Δεκεμβρίου 1993 (1), την έκθεση του Ελεγκτικού Συνεδρίου της 30ής Ιουνίου 1994, η οποία βεβαιώνει ότι οι εν λόγω δημοσιονομικοί ισολογισμοί παρέχουν πιστή εικόνα της δημοσιονομικής κατάστασης της Ευρωπαϊκής Κοινότητας Άνθρακα και Χάλυβα στις 31 Δεκεμβρίου 1993, καθώς και τα αποτελέσματα των δραστηριοτήτων της ΕΚΑΧ για το οικονομικό έτος που λήγει την ημερομηνία αυτή,1. χορηγεί απαλλαγή στην Επιτροπή για τη διαχείριση της ΕΚΑΧ για το οικονομικό έτος 1993 (επισυνάπτονται επίσης, ενδεικτικά, τα στοιχεία που αφορούν την εκτέλεση του επιχειρησιακού προϋπολογισμού για το οικονομικό έτος 1993) 72. αναθέτει στον Πρόεδρό του να διαβιβάσει την παρούσα απόφαση, καθώς και το ψήφισμα που περιέχει τις παρατηρήσεις του Κοινοβουλίου, στην Επιτροπή, το Συμβούλιο, το Ελεγκτικό Συνέδριο και τη Συμβουλευτική Επιτροπή της ΕΚΑΧ, και να μεριμνήσει για τη δημοσίευσή τους στην Επίσημη Εφημερίδα των Ευρωπαϊκών Κοινοτήτων (σειρά L).Ο Γενικός ΓραμματέαςEnrico VINCIΟ ΠρόεδροςKlaus HΔNSCH(1) Οι πίνακες με τα αριθμητικά στοιχεία παρατίθενται μετά την πρόταση απόφασης (πηγή ΕΕ αριθ. C 211 της 2. 8. 1994).Ισολογισμός στις 31 Δεκεμβρίου 1993 και 31 Δεκεμβρίου 1992 (Ποσά σε Ecu) - Πριν από την εγγραφή του αποτελέσματος - >ΘΕΣΗ ΠΗΝΑΚΑ>- Πριν από την εγγραφή του αποτελέσματος - >ΘΕΣΗ ΠΗΝΑΚΑ>Λογαριασμός κερδών και ζημιών για τη χρήση που λήγει στις 31 Δεκεμβρίου 1992 (Ποσά σε Ecu) >ΘΕΣΗ ΠΗΝΑΚΑ>>ΘΕΣΗ ΠΗΝΑΚΑ>ΨΗΦΙΣΜΑ Ψήφισμα σχετικά με την έκθεση του Ελεγκτικού Συνεδρίου για τους δημοσιονομικούς ισολογισμούς της Ευρωπαϊκής Κοινότητας Άνθρακα και Χάλυβα στις 31 Δεκεμβρίου 1993 σχετικά με την έκθεση του Ελεγκτικού Συνεδρίου για τη λογιστική και δημοσιονομική διαχείριση της ΕΚΑΧ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,- έχοντας υπόψη τη δημοσιονομική έκθεση της ΕΚΑΧ για το οικονομικό έτος 1993 και, ειδικότερα, τον ισολογισμό και τους λογαριασμούς κερδών και ζημιών της ΕΚΑΧ στις 31 Δεκεμβρίου 1993,- έχοντας υπόψη την έκθεση του Ελεγκτικού Συνεδρίου σχετικά με τους δημοσιονομικούς ισολογισμούς της ΕΚΑΧ στις 31 Δεκεμβρίου 1993 (1), καθώς και την έκθεση για τη λογιστική και δημοσιονομική διαχείριση της Ευρωπαϊκής Κοινότητας Άνθρακα και Χάλυβα (2),- έχοντας υπόψη την έκθεση της Επιτροπής Ελέγχου του Προϋπολογισμού (Α4-0057/95),Α. λαμβάνοντας υπόψη τη διαπίστωση του Ελεγκτικού Συνεδρίου ότι οι δημοσιονομικές καταστάσεις της ΕΚΑΧ στις 31 Δεκεμβρίου 1993 παρέχουν την ακριβή εικόνα των αποτελεσμάτων των δραστηριοτήτων της για το έτος που λήγει την ημερομηνία αυτή,Β. λαμβάνοντας υπόψη ότι η συνθήκη ΕΚΑΧ πρόκειται να λήξει το έτος 2002 και έχουν ήδη αρχίσει διευθετήσεις για τη μεταφορά ορισμένων από τις δραστηριότητές της στην ΕΚ,Γενικά θέματα 1. διαπιστώνει ότι η ΕΚΑΧ εξακολουθεί να διαδραματίζει ένα ρόλο όσον αφορά την προαγωγή των συμφερόντων των βιομηχανικών της τομέων και ότι οι δραστηριότητες αυτές πρέπει να συνεχίσουν εφόσον συνεχίζεται η καταβολή της εισφοράς ΕΚΑΧ 7 θεωρεί πάντως ότι σε ορισμένους λιγότερο επικεντρωμένους τομείς ο προϋπολογισμός της ΕΚΑΧ πλησιάζει το σημείο μη επίτευξης του «κρίσιμου μέτρου» από πλευράς ασκήσεως πολιτικής 72. ζητεί από την Επιτροπή να επιταχύνει τη μεταφορά δραστηριοτήτων της ΕΚΑΧ σε λιγότερο εξειδικευμένους τομείς (κοινωνική πολιτική, επανεκπαίδευση, έρευνα) στην ΕΚ 7Οι δημοσιονομικές καταστάσεις του 1993 3. θεωρεί ότι η προσέγγιση της Επιτροπής έναντι της διαχείρισης του κινδύνου εξακολουθεί να είναι συνετή. Επικροτεί την εκ νέου καθιέρωση μιας μη συγκεκριμένης διόρθωσης αξίας έναντι ζημιών στους ισολογισμούς του 1993 74. σημειώνει ότι οι δείκτες ισολογισμών, βάσει των οποίων εκτιμάται η πιστωτική ικανότητα της ΕΚΑΧ, παραμένουν εντός των υποδειχθέντων περιθωρίων και ότι η ΕΚΑΧ μπορεί ακόμη να θεωρείται δημοσιονομικά ασφαλής 75. ζητεί από την Επιτροπή να συνεχίσει να αναπτύσσει τις τεχνικές της ανάλυσης του κινδύνου όσον αφορά την εκτίμηση του κινδύνου για τον ισολογισμό της ΕΚΑΧ κατά την περίοδο των επόμενων ετών 7Οι δανειοδοτικές δραστηριότητες της ΕΚΑΧ 6. υποστηρίζει τη χρησιμοποίηση κριτηρίων που αφορούν τη δημιουργία θέσεων εργασίας για τη χορήγηση επενδυτικών δανείων της ΕΚΑΧ και των σχετικών επιδοτήσεων επιτοκίου. Ζητεί πάντως από την Επιτροπή να αναζητεί στο μέλλον τρόπους που θα καθιστούν τα κριτήρια αυτά περισσότερο πρόσφορα για τις πραγματικές περιστάσεις και λιγότερο δεκτικά παρανόησης, όσον αφορά τις πραγματικές επιπτώσεις ενός συγκεκριμένου δανείου 77. ζητεί από την Επιτροπή να εξασφαλίσει μια δικαιότερη κατανομή της δανειοδότησης της ΕΚΑΧ μεταξύ των κρατών μελών, αν χρειαστεί, διαφοροποιώντας τους όρους υπό τους οποίους παρέχονται επιδοτήσεις επιτοκίων στις διάφορες περιφέρειες 78. σημειώνει ότι, ενδεχομένως, υπάρχει σύγκρουση μεταξύ των πολιτικών κινήτρων της ΕΚΑΧ κατά την παροχή συνολικών δανείων και των εμπορικών στόχων των ενδιάμεσων χρηματοδοτικών οργανισμών που τα διαχειρίζονται. Καλεί την Επιτροπή να εξασφαλίσει ότι οι υποχρεώσεις των ενδιαμέσων οργανισμών όσον αφορά την υποβολή εκθέσεων είναι κατά το δυνατόν απλές, αλλά εφαρμόζονται αυστηρά με επιτόπιους ελέγχους 7Bagnoli 9. Σημειώνει, ωστόσο, και πάλι ότι η Επιτροπή δεν μπόρεσε να επανεισπράξει τις αντικανονικά καταβληθείσες επιδοτήσεις επιτοκίων για επενδύσεις στα χαλυβουργεία Bagnoli, που έκλεισαν κατόπιν. Θεωρεί ότι η κατάσταση διήρκεσε επί μακρόν και η επανείσπραξη πρέπει να πραγματοποιηθεί μέχρι το τέλος του έτους, εν ανάγκη με δικαστικά μέσα 7Κλείσιμο ορυχείων στο Ηνωμένο Βασίλειο 10. εκφράζει την ανησυχία του για το γεγονός ότι η ΕΚΑΧ παρέσχε επενδυτική χρηματοδότηση για αυξήσεις της παραγωγικής ικανότητας σε δύο ορυχεία του Ηνωμένου Βασιλείου, με τις σχετικές επιδοτήσεις επιτοκίων, για να ακολουθήσει το κλείσιμο των ορυχείων αυτών δύο έτη αργότερα. Θεωρεί την περίπτωση αυτή ανάλογη προς την περίπτωση Bagnoli από την άποψη ότι η εθνική πολιτική ενός κράτους μέλους της ΕΚΑΧ διακύβευσε με τρόπο άμεσο την επιτυχία της πολιτικής της ΕΚΑΧ, προκαλώντας σπατάλη χρημάτων. Επομένως, θεωρεί ότι το δικαίωμα επιδότησης του επιτοκίου για την επένδυση αυτή θα έπρεπε να ματαιωθεί 711. ζητεί από την Επιτροπή να επανεισπράξει τις επιδοτήσεις επιτοκίου σχετικά με επενδυτικά δάνεια σε ανθρακωρυχεία του Ηνωμένου Βασιλείου που έκλεισαν κατόπιν 7 ζητεί από την Επιτροπή να διαθέσει τα επανακτηθέντα κεφάλαια για μέτρα μετατροπής στις περιοχές αυτές 712. ζητεί από την Επιτροπή να παρακολουθεί στενά τις εξελίξεις στα ιδιωτικοποιηθέντα ανθρακωρυχεία του Ηνωμένου Βασιλείου και, ιδιαίτερα, την ασφάλεια τυχόν οφειλομένων δανείων από τα εν λόγω ορυχεία και τη συνεχή τήρηση των όρων των δανείων αυτών και των σχετικών επιδοτήσεων επιτοκίων 713. ζητεί από την Επιτροπή να συμβουλευθεί τη νομική της υπηρεσία σχετικά με τη δυνατότητα επιστροφής των επιδοτήσεων επιτοκίων που κατέβαλε στα δύο αυτά ορυχεία, καθώς και τις νομικές επιπτώσεις της διαφωνίας του Ευρωπαϊκού Κοινοβουλίου στην απόφαση απαλλαγής του για τη χρηματοδότηση ενός συγκεκριμένου μέτρου, και να ενημερώσει το Κοινοβούλιο για τα συμπεράσματά της.(1) ΕΕ αριθ. C 211 της 2. 8. 1994, σ. 7.(2) ΕΕ αριθ. C 346 της 7. 12. 1994, σ. 1.


Avis juridique important

|

31997D0821

Απόφαση του Συμβουλίου της 28ης Νοεμβρίου 1997 για την παράταση της κοινής θέσης 95/544/ΚΕΠΠΑ σχετικά με τη Νιγηρία

Επίσημη Εφημερίδα αριθ. L 338 της 09/12/1997 σ. 0008 - 0008

ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Νοεμβρίου 1997 για την παράταση της κοινής θέσης 95/544/ΚΕΠΠΑ σχετικά με τη Νιγηρία (97/821/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο I.2,Εκτιμώντας:ότι, στις 4 Δεκεμβρίου 1996, το Συμβούλιο καθόρισε, με βάση το άρθρο I.2 της συνθήκης για την Ευρωπαϊκή Ένωση, την κοινή θέση 95/544/ΚΕΠΠΑ σχετικά με τη Νιγηρία (1) 7ότι, στις 4 Δεκεμβρίου 1997, η εν λόγω κοινή θέση παύει να ισχύει 7 ότι, βάσει του σημείου 3 της κοινής θέσης, αυτή θα πρέπει να παραταθεί εκ νέου,ΑΠΟΦΑΣΙΖΕΙ:Άρθρο 1 Η κοινή θέση 95/544/ΚΕΠΠΑ παρατείνεται έως την 1η Νοεμβρίου 1998.Άρθρο 2 Η παρούσα απόφαση δημοσιεύεται στην Επίσημη Εφημερίδα.Βρυξέλλες, 28 Νοεμβρίου 1997.Για το ΣυμβούλιοΟ ΠρόεδροςG. WOHLFART(1) ΕΕ L 309 της 21. 12. 1995, σ. 1 7 κοινή θέση όπως τροποποιήθηκε τελευταία από την απόφαση 97/358/ΚΕΠΠΑ (ΕΕ L 153 της 11. 6. 1997, σ. 6).


title: 2006/426/ΕΚ: Απόφαση του Συμβουλίου, της  27ης Απριλίου 2006 , για την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Βοσνίας-Ερζεγοβίνης σχετικά με ορισμένες πτυχές των αεροπορικών υπηρεσιών

text:
               22.6.2006

               EL

               Επίσημη Εφημερίδα της Ευρωπαϊκής Ένωσης

               L 169/47

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 27ης Απριλίου 2006
   για την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Βοσνίας-Ερζεγοβίνης σχετικά με ορισμένες πτυχές των αεροπορικών υπηρεσιών
   (2006/426/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 80 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,
   την πρόταση της Επιτροπής,
   Εκτιμώντας τα ακόλουθα:

               (1)

               Στις 5 Ιουνίου 2003, το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες, με σκοπό την αντικατάσταση ορισμένων διατάξεων των υφιστάμενων διμερών συμφωνιών από μία συμφωνία με την Κοινότητα.

               (2)

               Η Επιτροπή έχει διαπραγματευθεί, εξ ονόματος της Κοινότητας, συμφωνία με τη Βοσνία-Ερζεγοβίνη σχετικά με ορισμένες πτυχές των αεροπορικών υπηρεσιών, εφεξής αναφερόμενη ως «συμφωνία», σύμφωνα με τους μηχανισμούς και τις κατευθυντήριες γραμμές του παραρτήματος της απόφασης του Συμβουλίου με την οποία εξουσιοδοτείται η Επιτροπή να αρχίσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.

               (3)

               Η συμφωνία θα πρέπει να υπογραφεί και να εφαρμοσθεί προσωρινά, υπό την επιφύλαξη της συνάψεώς της σε μεταγενέστερη ημερομηνία,

         ΑΠΟΦΑΣΙΖΕΙ:
   Άρθρο 1
   Η υπογραφή της συμφωνίας μεταξύ της Ευρωπαϊκής Κοινότητας και της Βοσνίας-Ερζεγοβίνης, σχετικά με ορισμένες πτυχές των αεροπορικών υπηρεσιών, εγκρίνεται εξ ονόματος της Κοινότητας, υπό την επιφύλαξη της συνάψεως της συμφωνίας αυτής.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν, εξ ονόματος της Κοινότητας, τη συμφωνία, υπό την επιφύλαξη της συνάψεώς της.
   Άρθρο 3
   Η συμφωνία, ενόσω εκκρεμεί η έναρξη ισχύος της, εφαρμόζεται προσωρινά από την πρώτη ημέρα του πρώτου μήνα που έπεται της ημερομηνίας κατά την οποία τα μέρη θα έχουν κοινοποιήσει εκατέρωθεν την ολοκλήρωση των προς τούτο αναγκαίων διαδικασιών.
   Άρθρο 4
   Ο πρόεδρος του Συμβουλίου εξουσιοδοτείται να προβεί στην κοινοποίηση που προβλέπεται στο άρθρο 8 παράγραφος 1 της συμφωνίας.

      Βρυξέλλες, 27 Απριλίου 2006.

            Για το Συμβούλιο

            Η Πρόεδρος

         L. PROKOP

    ---documentbreak---

               22.6.2006

               EL

               Επίσημη Εφημερίδα της Ευρωπαϊκής Ένωσης

               L 169/48

         ΣΥΜΦΩΝΊΑ
   μεταξύ της Ευρωπαϊκής Κοινότητας και της Βοσνίας-Ερζεγοβίνης σχετικά με ορισμένες πτυχές των αεροπορικών υπηρεσιών
   Η ΕΥΡΩΠΑΪΚΗ ΚΟΙΝΟΤΗΤΑ,
   αφενός, και
   Η ΒΟΣΝΙΑ-ΕΡΖΕΓΟΒΙΝΗ,
   αφετέρου,
   (στο εξής «τα μέρη»)
   ΕΠΙΣΗΜΑΙΝΟΝΤΑΣ ότι έχουν συναφθεί διμερείς συμφωνίες παροχής αεροπορικών υπηρεσιών μεταξύ μερικών κρατών μελών της Ευρωπαϊκής Κοινότητας και της Βοσνίας-Ερζεγοβίνης, οι οποίες περιέχουν διατάξεις αντίθετες προς το δίκαιο της Ευρωπαϊκής Κοινότητας,
   ΕΠΙΣΗΜΑΙΝΟΝΤΑΣ ότι η Ευρωπαϊκή Κοινότητα έχει αποκλειστική αρμοδιότητα όσον αφορά μερικές πτυχές οι οποίες μπορεί να συμπεριλαμβάνονται στις διμερείς συμφωνίες παροχής αεροπορικών υπηρεσιών μεταξύ κρατών μελών της Ευρωπαϊκής Κοινότητας και τρίτων χωρών,
   ΕΠΙΣΗΜΑΙΝΟΝΤΑΣ ότι, με βάση το δίκαιο της Ευρωπαϊκής Κοινότητας, οι κοινοτικοί αερομεταφορείς που είναι εγκατεστημένοι σε κράτος μέλος έχουν δικαίωμα πρόσβασης χωρίς διακρίσεις στα αεροπορικά δρομολόγια μεταξύ κρατών μελών της Ευρωπαϊκής Κοινότητας και τρίτων χωρών,
   ΕΧΟΝΤΑΣ ΥΠΟΨΗ τις συμφωνίες μεταξύ της Ευρωπαϊκής Κοινότητας και ορισμένων τρίτων χωρών, οι οποίες προβλέπουν τη δυνατότητα των υπηκόων των εν λόγω τρίτων χωρών να αποκτούν την κυριότητα αερομεταφορέων που έχουν λάβει άδεια σύμφωνα με το δίκαιο της Ευρωπαϊκής Κοινότητας,
   ΑΝΑΓΝΩΡΙΖΟΝΤΑΣ ότι μερικές διατάξεις των διμερών συμφωνιών μεταξύ των κρατών μελών της Ευρωπαϊκής Κοινότητας και της Βοσνίας-Ερζεγοβίνης στον τομέα των αεροπορικών υπηρεσιών, οι οποίες είναι αντίθετες προς το δίκαιο της Ευρωπαϊκής Κοινότητας, πρέπει να συμμορφωθούν με αυτό, ούτως ώστε να δημιουργηθεί στέρεη νομική βάση για τις αεροπορικές υπηρεσίες μεταξύ της Ευρωπαϊκής Κοινότητας και της Βοσνίας-Ερζεγοβίνης και να διαφυλαχθεί η συνέχεια της παροχής των εν λόγω υπηρεσιών,
   ΕΠΙΣΗΜΑΙΝΟΝΤΑΣ ότι σκοπός της Ευρωπαϊκής Κοινότητας, στο πλαίσιο των εν προκειμένω διαπραγματεύσεων, δεν είναι να αυξήσει το συνολικό όγκο της αεροπορικής κυκλοφορίας μεταξύ της Ευρωπαϊκής Κοινότητας και της Βοσνίας-Ερζεγοβίνης, ούτε να μεταβάλει το ισοζύγιο μεταξύ κοινοτικών αερομεταφορέων και αερομεταφορέων της Βοσνίας-Ερζεγοβίνης, ούτε να διαπραγματευθεί τροποποιήσεις των διατάξεων περί δικαιωμάτων κυκλοφορίας που περιέχονται στις υφιστάμενες διμερείς συμφωνίες παροχής αεροπορικών υπηρεσιών,
   ΣΥΜΦΩΝΗΣΑΝ ΤΑ ΑΚΟΛΟΥΘΑ:
   Άρθρο 1
   Γενικές διατάξεις
   1.   Για τους σκοπούς της παρούσας συμφωνίας, ως «κράτη μέλη» νοούνται τα κράτη μέλη της Ευρωπαϊκής Κοινότητας.
   2.   Σε καθεμία από τις συμφωνίες που απαριθμούνται στο παράρτημα Ι, οι αναφορές σε υπηκόους του κράτους μέλους που είναι μέρος της εκάστοτε συμφωνίας, νοούνται ως αναφορές σε υπηκόους των κρατών μελών της Ευρωπαϊκής Κοινότητας.
   3.   Σε καθεμία από τις συμφωνίες που απαριθμούνται στο παράρτημα Ι, οι αναφορές σε αερομεταφορείς ή αεροπορικές εταιρείες του κράτους μέλους που είναι μέρος της εκάστοτε συμφωνίας, νοούνται ως αναφορές σε αερομεταφορείς ή αεροπορικές εταιρείες που έχει καθορίσει το συγκεκριμένο κράτος μέλος.
   Άρθρο 2
   Καθορισμός από κράτος μέλος
   1.   Οι διατάξεις των παραγράφων 2 και 3 του παρόντος άρθρου υπερισχύουν των σχετικών διατάξεων των άρθρων που απαριθμούνται αντιστοίχως στο στοιχείο α) και στο στοιχείο β) του παραρτήματος ΙΙ, σε ό,τι αφορά τον καθορισμό αερομεταφορέα από το αντίστοιχο κράτος μέλος, τις άδειες εκμετάλλευσης και τις άδειες τεχνικής φύσεως που του χορηγεί η Βοσνία-Ερζεγοβίνη, και σε ό,τι αφορά την απόρριψη, την ανάκληση, την αναστολή ή τον περιορισμό των αδειών εκμετάλλευσης ή των αδειών τεχνικής φύσεως του αερομεταφορέα, αντιστοίχως.
   2.   Μόλις παραλάβει γνωστοποίηση από κράτος μέλος, η Βοσνία-Ερζεγοβίνη χορηγεί τις κατάλληλες άδειες εκμετάλλευσης και άδειες τεχνικής φύσεως, με την ελάχιστη διαδικαστική καθυστέρηση, υπό τον όρο ότι:

               i)

               ο αερομεταφορέας είναι εγκατεστημένος στο έδαφος του κράτους μέλους που τον έχει καθορίσει, με βάση τη συνθήκη για την ίδρυση της Ευρωπαϊκής Κοινότητας, και έχει έγκυρη άδεια εκμετάλλευσης σύμφωνα με το δίκαιο της Ευρωπαϊκής Κοινότητας·

               ii)

               το κράτος μέλος που είναι υπεύθυνο για την έκδοση του αντίστοιχου πιστοποιητικού αερομεταφορέα ασκεί και διασφαλίζει τον ουσιαστικό ρυθμιστικό έλεγχο του αερομεταφορέα και ότι στην πράξη καθορισμού προσδιορίζεται με σαφήνεια η αρμόδια αεροπορική αρχή· και

               iii)

               ο αερομεταφορέας τελεί και θα εξακολουθήσει να τελεί υπό την κυριότητα, είτε άμεσα είτε δια κατά πλειοψηφίαν συμμετοχής, κρατών μελών ή/και υπηκόων των κρατών μελών ή/και άλλων κρατών αναφερόμενων στο παράρτημα ΙΙΙ ή/και υπηκόων των συγκεκριμένων άλλων κρατών, και ότι τελεί πάντοτε υπό τον ουσιαστικό έλεγχο των εν λόγω κρατών ή/και υπηκόων τους.

         3.   Η Βοσνία-Ερζεγοβίνη δύναται να απορρίψει, να ανακαλέσει, να αναστείλει ή να περιορίσει τις άδειες εκμετάλλευσης ή τις άδειες τεχνικής φύσεως αερομεταφορέα καθορισμένου από κράτος μέλος, εφόσον:

               i)

               ο αερομεταφορέας δεν είναι εγκατεστημένος στο έδαφος του κράτους μέλους που τον έχει καθορίσει, με βάση τη συνθήκη για την ίδρυση της Ευρωπαϊκής Κοινότητας, ή δεν έχει έγκυρη άδεια εκμετάλλευσης σύμφωνα με το δίκαιο της Ευρωπαϊκής Κοινότητας·

               ii)

               το κράτος μέλος που είναι υπεύθυνο για την έκδοση του αντίστοιχου πιστοποιητικού αερομεταφορέα δεν ασκεί ή δεν διασφαλίζει τον ουσιαστικό ρυθμιστικό έλεγχο του αερομεταφορέα, ή εφόσον στην πράξη καθορισμού του αερομεταφορέα δεν προσδιορίζεται με σαφήνεια η αρμόδια αεροπορική αρχή· ή

               iii)

               ο αερομεταφορέας δεν τελεί υπό την κυριότητα, είτε άμεσα είτε διά κατά πλειοψηφίαν συμμετοχής, ή δεν τελεί υπό τον ουσιαστικό έλεγχο κρατών μελών ή/και υπηκόων των κρατών μελών, ή/και άλλων κρατών αναφερόμενων στο παράρτημα ΙΙΙ ή/και υπηκόων των συγκεκριμένων άλλων κρατών.

         Κατά την άσκηση των δικαιωμάτων της δυνάμει της παρούσας παραγράφου, η Βοσνία-Ερζεγοβίνη δεν εισάγει διακρίσεις μεταξύ κοινοτικών αερομεταφορέων για λόγους εθνικότητας.
   Άρθρο 3
   Δικαιώματα σχετικά με το ρυθμιστικό έλεγχο
   1.   Οι διατάξεις της παραγράφου 2 του παρόντος άρθρου συμπληρώνουν τα άρθρα που απαριθμούνται στο παράρτημα ΙΙ στοιχείο γ).
   2.   Σε περίπτωση που κράτος μέλος έχει καθορίσει αερομεταφορέα του οποίου το ρυθμιστικό έλεγχο ασκεί και διασφαλίζει άλλο κράτος μέλος, τα δικαιώματα της Βοσνίας-Ερζεγοβίνης που απορρέουν από τις διατάξεις περί ασφαλείας της συμφωνίας μεταξύ του κράτους μέλους που έχει καθορίσει τον αερομεταφορέα και της Βοσνίας-Ερζεγοβίνης ισχύουν εξίσου σε ό,τι αφορά την έκδοση, την εφαρμογή ή την τήρηση των προτύπων ασφαλείας από αυτό το άλλο κράτος μέλος και σε ό,τι αφορά την άδεια εκμετάλλευσης του εν λόγω αερομεταφορέα.
   Άρθρο 4
   Φορολόγηση αεροπορικών καυσίμων
   1.   Οι διατάξεις της παραγράφου 2 του παρόντος άρθρου συμπληρώνουν τις σχετικές διατάξεις των άρθρων που απαριθμούνται στο παράρτημα ΙΙ στοιχείο δ).
   2.   Παρά οιαδήποτε άλλη αντίθετη διάταξη, οι συμφωνίες που απαριθμούνται στο παράρτημα ΙΙ στοιχείο δ), δεν παρεμποδίζουν, καθ’ οιονδήποτε τρόπο, κράτος μέλος να επιβάλλει φόρους, εισφορές, δασμούς, τέλη ή επιβαρύνσεις επί των καυσίμων που διατίθενται στην επικράτειά του για χρήση από αεροσκάφος αερομεταφορέα καθορισμένου από τη Βοσνία-Ερζεγοβίνη, ο οποίος εκτελεί δρομολόγια μεταξύ στοιχείου της επικράτειας του συγκεκριμένου κράτους μέλους και άλλου στοιχείου της επικράτειας του ίδιου κράτους μέλους ή στοιχείου της επικράτειας άλλου κράτους μέλους.
   Άρθρο 5
   Ναύλοι μεταφοράς εντός της Ευρωπαϊκής Κοινότητας
   1.   Οι διατάξεις της παραγράφου 2 του παρόντος άρθρου συμπληρώνουν τα άρθρα που απαριθμούνται στο παράρτημα ΙΙ στοιχείο ε).
   2.   Οι ναύλοι που θα επιβάλλονται από αερομεταφορέα(-είς) καθορισμένο(-ους) από τη Βοσνία-Ερζεγοβίνη βάσει μιας από τις συμφωνίες που απαριθμούνται στο παράρτημα Ι, η οποία περιέχει διάταξη περιλαμβανόμενη στο παράρτημα ΙΙ στοιχείο ε) για μεταφορά εκτελούμενη εξ ολοκλήρου εντός της Ευρωπαϊκής Κοινότητας, υπόκεινται στο δίκαιο της Ευρωπαϊκής Κοινότητας.
   Άρθρο 6
   Παραρτήματα της συμφωνίας
   Τα παραρτήματα της παρούσας συμφωνίας αποτελούν αναπόσπαστο μέρος της.
   Άρθρο 7
   Αναθεώρηση ή τροποποίηση
   Τα μέρη μπορούν, ανά πάσα στιγμή, να αναθεωρήσουν ή να τροποποιήσουν την παρούσα συμφωνία με κοινή συναίνεση.
   Άρθρο 8
   Έναρξη ισχύος και προσωρινή εφαρμογή
   1.   Η παρούσα συμφωνία τίθεται σε ισχύ όταν τα μέρη θα έχουν κοινοποιήσει εκατέρωθεν γραπτώς την ολοκλήρωση των αντίστοιχων εσωτερικών διαδικασιών που απαιτούνται για την έναρξη ισχύος της συμφωνίας.
   2.   Παρά την παράγραφο 1, τα μέρη συμφωνούν να εφαρμόζουν προσωρινά την παρούσα συμφωνία από την πρώτη ημέρα του μηνός που έπεται της ημερομηνίας κατά την οποία τα μέρη θα έχουν εκατέρωθεν κοινοποιήσει την ολοκλήρωση των αναγκαίων προς το σκοπό αυτό διαδικασιών.
   3.   Οι συμφωνίες και λοιπές ρυθμίσεις μεταξύ κρατών μελών και της Βοσνίας-Ερζεγοβίνης, οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη τεθεί σε ισχύ και δεν εφαρμόζονται προσωρινά, απαριθμούνται στο παράρτημα Ι στοιχείο β). Η παρούσα συμφωνία εφαρμόζεται σε όλες αυτές τις συμφωνίες και ρυθμίσεις από την ημερομηνία έναρξης ισχύος τους ή προσωρινής εφαρμογής τους.
   Άρθρο 9
   Λύση
   1.   Η λύση μιας από τις συμφωνίες που απαριθμούνται στο παράρτημα Ι συνεπάγεται την ταυτόχρονη λύση της ισχύος όλων των διατάξεων της παρούσας συμφωνίας που αφορούν τη συγκεκριμένη συμφωνία του παραρτήματος Ι.
   2.   Η λύση όλων των συμφωνιών που απαριθμούνται στο παράρτημα Ι συνεπάγεται την ταυτόχρονη λύση της ισχύος της παρούσας συμφωνίας.

      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι προς τούτο, υπέγραψαν την παρούσα συμφωνία.
      Έγινε στο Σάλτσμπουργκ, στις πέντε Μαΐου δύο χιλιάδες έξι, εις διπλούν, στην αγγλική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική, φινλανδική και βοσνιακή γλώσσα.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Evropsku zajednicu
         За Европску заједниџу
         Za Europsku zajednicu

         Por Bosnia y Herzegovina
         Za Bosnu a Hercegovinu
         For Bosnien-Hercegovina
         Für Bosnien-Herzegowina
         Bosnia ja Hertsegoviina nimel
         Για τη Βοσνία-Ερζεγοβίνη
         For Bosnia and Herzegovina
         Pour la Bosnie-Herzégovine
         Per la Bosnia-Erzegovina
         Bosnijas un Hercegovinas vārdā
         Bosnijos ir Hercegovinos vardu
         Bosznia és Hercegovina részéről
         Għall-Bosnia u Herzegovina
         Voor Bosnië-Herzegovina
         W imieniu Bośni i Hercegowiny
         Pela Bósnia e Herzegovina
         Za Bosnu a Hercegovinu
         Za Bosno in Hercegovino
         Bosnia ja Hertsegovinan puolesta
         För Bosnien och Hercegovina
         Za Bosnu i Hercegovinu
         За Босну и Херцеговину
         Za Bosnu i Hercegovinu

   ΠΑΡΑΡΤΗΜΑ Ι
   Κατάλογος των συμφωνιών που αναφέρονται στο άρθρο 1 της παρούσας συμφωνίας

               α)

               Συμφωνίες μεταξύ της Βοσνίας-Ερζεγοβίνης και των κρατών μελών της Ευρωπαϊκής Κοινότητας στον τομέα των αεροπορικών υπηρεσιών οι οποίες, κατά την ημερομηνία υπογραφής της παρούσας συμφωνίας, έχουν συναφθεί, υπογραφεί ή/και εφαρμόζονται προσωρινά:

                           —

                           Συμφωνία μεταξύ της ομοσπονδιακής κυβέρνησης της Αυστρίας και της κυβέρνησης της Βοσνίας-Ερζεγοβίνης στον τομέα των αεροπορικών μεταφορών, η οποία υπεγράφη στο Σαράγεβο στις 21 Αυγούστου 1998 (αναφερόμενη εφεξής ως «συμφωνία Βοσνίας-Ερζεγοβίνης–Αυστρίας»)·
                           τροποποιήθηκε τελευταία από το μνημόνιο συμφωνίας που υπεγράφη στη Βιέννη στις 23 Ιανουαρίου 1996.

                           —

                           Συμφωνία μεταξύ της Δημοκρατίας της Τσεχοσλοβακίας και της Ομοσπονδιακής Λαϊκής Δημοκρατίας της Γιουγκοσλαβίας, η οποία υπεγράφη στη Βαρσοβία στις 28 Φεβρουαρίου 1956 (αναφερόμενη εφεξής ως «συμφωνία Βοσνίας-Ερζεγοβίνης–Τσεχικής Δημοκρατίας»).

                           —

                           Συμφωνία μεταξύ της κυβέρνησης της Ομοσπονδιακής Δημοκρατίας της Γερμανίας και της κυβέρνησης της Δημοκρατίας της Βοσνίας-Ερζεγοβίνης στον τομέα των αεροπορικών μεταφορών, η οποία υπεγράφη στη Βόννη στις 10 Μαΐου 1995 (αναφερόμενη εφεξής ως «συμφωνία Βοσνίας-Ερζεγοβίνης–Γερμανίας»).

                           —

                           Συμφωνία μεταξύ της κυβέρνησης της Ελληνικής Δημοκρατίας και του Συμβουλίου Υπουργών της Βοσνίας-Ερζεγοβίνης στον τομέα των αεροπορικών μεταφορών, η οποία υπεγράφη στην Αθήνα στις 2 Δεκεμβρίου 2004 (αναφερόμενη εφεξής ως «συμφωνία Βοσνίας-Ερζεγοβίνης–Ελλάδας»).

                           —

                           Συμφωνία μεταξύ της κυβέρνησης της Δημοκρατίας της Ουγγαρίας και του Συμβουλίου Υπουργών της Βοσνίας-Ερζεγοβίνης περί αεροπορικών υπηρεσιών, η οποία υπεγράφη στη Βουδαπέστη στις 27 Απριλίου 2004 (αναφερόμενη εφεξής ως «συμφωνία Βοσνίας-Ερζεγοβίνης–Ουγγαρίας»).

                           —

                           Συμφωνία μεταξύ της κυβέρνησης της Μάλτας και της κυβέρνησης της Ομοσπονδιακής Λαϊκής Δημοκρατίας της Γιουγκοσλαβίας στον τομέα των αεροπορικών μεταφορών, η οποία υπεγράφη στη Ρώμη στις 5 Φεβρουαρίου 1975 (αναφερόμενη εφεξής ως «συμφωνία Βοσνίας-Ερζεγοβίνης–Μάλτας»).

                           —

                           Συμφωνία μεταξύ του Βασιλείου των Κάτω Χωρών και της Ομοσπονδιακής Λαϊκής Δημοκρατίας της Γιουγκοσλαβίας περί τακτικών αεροπορικών γραμμών, η οποία υπεγράφη στο Βελιγράδι στις 13 Μαρτίου 1957 (αναφερόμενη εφεξής ως «συμφωνία Βοσνίας-Ερζεγοβίνης–Κάτω Χωρών»).

                           —

                           Συμφωνία μεταξύ της Λαϊκής Δημοκρατίας της Πολωνίας και της Ομοσπονδιακής Λαϊκής Δημοκρατίας της Γιουγκοσλαβίας περί αεροπορικών υπηρεσιών, η οποία υπεγράφη στη Βαρσοβία στις 14 Νοεμβρίου 1955 (αναφερόμενη εφεξής ως «συμφωνία Βοσνίας-Ερζεγοβίνης–Πολωνίας»).

                           —

                           Συμφωνία μεταξύ της Δημοκρατίας της Σλοβενίας και της Δημοκρατίας της Βοσνίας-Ερζεγοβίνης περί τακτικών αεροπορικών γραμμών, η οποία υπεγράφη στο Σαράγεβο στις 19 Ιανουαρίου 1996 (αναφερόμενη εφεξής ως «συμφωνία Βοσνίας-Ερζεγοβίνης–Σλοβενίας»).

               β)

               Συμφωνίες παροχής αεροπορικών υπηρεσιών και άλλες ρυθμίσεις που έχουν μονογραφηθεί ή υπογραφεί μεταξύ της κυβέρνησης της Βοσνίας-Ερζεγοβίνης και κρατών μελών της Ευρωπαϊκής Κοινότητας και οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη τεθεί σε ισχύ ούτε εφαρμόζονται προσωρινά:

                           —

                           Συμφωνία μεταξύ της κυβέρνησης του Ηνωμένου Βασιλείου της Μεγάλης Βρετανίας και της Βορείου Ιρλανδίας και του Συμβουλίου Υπουργών της Βοσνίας-Ερζεγοβίνης περί αεροπορικών υπηρεσιών, η οποία μονογραφήθηκε στο Λονδίνο στις 14 Μαρτίου 2003 (αναφερόμενη εφεξής ως «συμφωνία Βοσνίας-Ερζεγοβίνης–Ηνωμένου Βασιλείου»)·
                           ισχύει σε συνδυασμό με το μνημόνιο συμφωνίας του Λονδίνου της 14ης Μαρτίου 2003 και του Σαράγεβο της 21ης Μαρτίου 2003.

         ΠΑΡΑΡΤΗΜΑ ΙΙ
   Κατάλογος των άρθρων των συμφωνιών που παρατίθενται στο παράρτημα Ι, στα οποία αναφέρονται τα άρθρα 2 έως 5 της παρούσας συμφωνίας

               α)

               Καθορισμός από κράτος μέλος:

                           —

                           Άρθρο 3 παράγραφος 5 της συμφωνίας Βοσνίας-Ερζεγοβίνης–Αυστρίας,

                           —

                           Άρθρο 2 της συμφωνίας Βοσνίας-Ερζεγοβίνης–Τσεχικής Δημοκρατίας,

                           —

                           Άρθρο 3 παράγραφος 4 της συμφωνίας Βοσνίας-Ερζεγοβίνης–Γερμανίας,

                           —

                           Άρθρο 3 παράγραφος 2 της συμφωνίας Βοσνίας-Ερζεγοβίνης–Ελλάδας,

                           —

                           Άρθρο 4 παράγραφος 4 στοιχείο α) της συμφωνίας Βοσνίας-Ερζεγοβίνης–Ουγγαρίας,

                           —

                           Άρθρο 3 της συμφωνίας Βοσνίας-Ερζεγοβίνης–Μάλτας,

                           —

                           Άρθρο 2 της συμφωνίας Βοσνίας-Ερζεγοβίνης–Πολωνίας,

                           —

                           Άρθρο 3 παράγραφος 4 της συμφωνίας Βοσνίας-Ερζεγοβίνης–Σλοβενίας,

                           —

                           Άρθρο 4 της συμφωνίας Βοσνίας-Ερζεγοβίνης–Ηνωμένου Βασιλείου.

               β)

               Απόρριψη, ανάκληση, αναστολή ή περιορισμός των αδειών εκμετάλλευσης ή των αδειών τεχνικής φύσεως:

                           —

                           Άρθρο 4 παράγραφος 1 στοιχείο α) της συμφωνίας Βοσνίας-Ερζεγοβίνης–Αυστρίας,

                           —

                           Άρθρο 4 της συμφωνίας Βοσνίας-Ερζεγοβίνης–Γερμανίας,

                           —

                           Άρθρο 4 παράγραφος 1 στοιχείο α) της συμφωνίας Βοσνίας-Ερζεγοβίνης–Ελλάδας,

                           —

                           Άρθρο 5 παράγραφος 1 στοιχείο α) σημείο i) της συμφωνίας Βοσνίας-Ερζεγοβίνης–Ουγγαρίας,

                           —

                           Άρθρο 4 της συμφωνίας Βοσνίας-Ερζεγοβίνης–Μάλτας,

                           —

                           Άρθρο 3 παράγραφος 1 της συμφωνίας Βοσνίας-Ερζεγοβίνης–Κάτω Χωρών,

                           —

                           Άρθρο 4 παράγραφος 1 στοιχείο α) της συμφωνίας Βοσνίας-Ερζεγοβίνης–Σλοβενίας,

                           —

                           Άρθρο 5 της συμφωνίας Βοσνίας-Ερζεγοβίνης–Ηνωμένου Βασιλείου.

               γ)

               Ρυθμιστικός έλεγχος:

                           —

                           Άρθρο 7 της συμφωνίας Βοσνίας-Ερζεγοβίνης–Ελλάδας,

                           —

                           Άρθρο 16 της συμφωνίας Βοσνίας-Ερζεγοβίνης–Ουγγαρίας,

                           —

                           Άρθρο 14 της συμφωνίας Βοσνίας-Ερζεγοβίνης–Ηνωμένου Βασιλείου.

               δ)

               Φορολόγηση αεροπορικών καυσίμων:

                           —

                           Άρθρο 7 της συμφωνίας Βοσνίας-Ερζεγοβίνης–Αυστρίας,

                           —

                           Άρθρο 6 της συμφωνίας Βοσνίας-Ερζεγοβίνης–Τσεχικής Δημοκρατίας,

                           —

                           Άρθρο 6 της συμφωνίας Βοσνίας-Ερζεγοβίνης–Γερμανίας,

                           —

                           Άρθρο 10 της συμφωνίας Βοσνίας-Ερζεγοβίνης–Ελλάδας,

                           —

                           Άρθρο 8 της συμφωνίας Βοσνίας-Ερζεγοβίνης–Ουγγαρίας,

                           —

                           Άρθρο 5 της συμφωνίας Βοσνίας-Ερζεγοβίνης–Μάλτας,

                           —

                           Άρθρο 9 της συμφωνίας Βοσνίας-Ερζεγοβίνης–Κάτω Χωρών,

                           —

                           Άρθρο 6 της συμφωνίας Βοσνίας-Ερζεγοβίνης–Πολωνίας,

                           —

                           Άρθρο 6 της συμφωνίας Βοσνίας-Ερζεγοβίνης–Σλοβενίας,

                           —

                           Άρθρο 8 της συμφωνίας Βοσνίας-Ερζεγοβίνης–Ηνωμένου Βασιλείου.

               ε)

               Ναύλοι μεταφοράς εντός της Ευρωπαϊκής Κοινότητας:

                           —

                           Άρθρο 11 της συμφωνίας Βοσνίας-Ερζεγοβίνης–Αυστρίας,

                           —

                           Άρθρο 7 της συμφωνίας Βοσνίας-Ερζεγοβίνης–Τσεχικής Δημοκρατίας,

                           —

                           Άρθρο 10 της συμφωνίας Βοσνίας-Ερζεγοβίνης–Γερμανίας,

                           —

                           Άρθρο 13 της συμφωνίας Βοσνίας-Ερζεγοβίνης–Ελλάδας,

                           —

                           Άρθρο 11 της συμφωνίας Βοσνίας-Ερζεγοβίνης–Ουγγαρίας,

                           —

                           Άρθρο 9 της συμφωνίας Βοσνίας-Ερζεγοβίνης–Μάλτας,

                           —

                           Άρθρο 7 της συμφωνίας Βοσνίας-Ερζεγοβίνης–Κάτω Χωρών,

                           —

                           Άρθρο 7 της συμφωνίας Βοσνίας-Ερζεγοβίνης–Πολωνίας,

                           —

                           Άρθρο 13 της συμφωνίας Βοσνίας-Ερζεγοβίνης–Σλοβενίας,

                           —

                           Άρθρο 7 της συμφωνίας Βοσνίας-Ερζεγοβίνης–Ηνωμένου Βασιλείου.

         ΠΑΡΑΡΤΗΜΑ ΙΙΙ
   Κατάλογος των άλλων κρατών στα οποία αναφέρεται το άρθρο 2 της παρούσας συμφωνίας

               α)

               Δημοκρατία της Ισλανδίας (βάσει της συμφωνίας για τον Ευρωπαϊκό Οικονομικό Χώρο)·

               β)

               Πριγκιπάτο του Λιχτενστάιν (βάσει της συμφωνίας για τον Ευρωπαϊκό Οικονομικό Χώρο)·

               γ)

               Βασίλειο της Νορβηγίας (βάσει της συμφωνίας για τον Ευρωπαϊκό Οικονομικό Χώρο)·

               δ)

               Ελβετική Συνομοσπονδία (βάσει της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας περί αεροπορικών μεταφορών).


title: Απόφαση 2012/332/ΚΕΠΠΑ του Συμβουλίου, της 25ης Ιουνίου 2012 , για την τροποποίηση και την παράταση της κοινής δράσης 2005/889/ΚΕΠΠΑ σχετικά με την ίδρυση αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah)

text:
               26.6.2012

               EL

               Επίσημη Εφημερίδα της Ευρωπαϊκής Ένωσης

               L 165/71

         ΑΠΌΦΑΣΗ 2012/332/ΚΕΠΠΑ ΤΟΥ ΣΥΜΒΟΥΛΊΟΥ
   της 25ης Ιουνίου 2012
   για την τροποποίηση και την παράταση της κοινής δράσης 2005/889/ΚΕΠΠΑ σχετικά με την ίδρυση αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 25 Νοεμβρίου 2005, το Συμβούλιο υιοθέτησε την κοινή δράση 2005/889/ΚΕΠΠΑ (1).

               (2)

               Στις 19 Δεκεμβρίου 2011, το Συμβούλιο εξέδωσε την απόφαση 2011/857/ΚΕΠΠΑ (2) για την τροποποίηση της κοινής δράσης 2005/889/ΚΕΠΠΑ και την παράτασή της μέχρι τις 30 Ιουνίου 2012.

               (3)

               Στις 4 Μαΐου 2012 η Επιτροπή Πολιτικής και Ασφάλειας συνέστησε να παραταθεί η EU BAM Rafah για 12 μήνες.

               (4)

               Η EU BAM Rafah θα πρέπει να παραταθεί από την 1η Ιουλίου 2012 μέχρι την 30ή Ιουνίου 2013 βάσει της τρέχουσας εντολής της.

               (5)

               Είναι επίσης αναγκαίο να καθοριστεί το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EU BAM Rafah για την περίοδο από την 1η Ιουλίου 2012 έως την 30ή Ιουνίου 2013.

               (6)

               Η EU BAM Rafah θα διεξαχθεί στο πλαίσιο κατάστασης η οποία ενδέχεται να επιδεινωθεί και θα μπορούσε να αποτελέσει τροχοπέδη στην εκπλήρωση των στόχων της εξωτερικής δράσης της Ένωσης, όπως εκτίθενται στο άρθρο 21 της Συνθήκης για την Ευρωπαϊκή Ένωση,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κοινή δράση 2005/889/ΚΕΠΠΑ τροποποιείται ως εξής:

               1)

               Το ακόλουθο εδάφιο προστίθεται στο άρθρο 13 παράγραφος 1:
               «Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EU BAM Rafah, για την περίοδο από 1ης Ιουλίου 2012 έως 30 Ιουνίου 2013, ανέρχεται σε 980 000 EUR.».

               2)

               Στο άρθρο 16, η παράγραφος 2 αντικαθίσταται από το ακόλουθο κείμενο:
               «Λήγει στις 30 Ιουνίου 2013.».

         Άρθρο 2
   Η παρούσα απόφαση αρχίζει να ισχύει την ημέρα έκδοσής της.
   Εφαρμόζεται από την 1η Ιουλίου 2012.

      Λουξεμβούργο, 25 Ιουνίου 2012.

            Για το Συμβούλιο

            Η Πρόεδρος

         C. ASHTON

      (1)  ΕΕ L 327 της 14.12.2005, σ. 28.

      (2)  ΕΕ L 338 της 21.12.2011, σ. 52.


title: Απόφαση 2012/486/ΚΕΠΠΑ του Συμβουλίου, της 23ης Ιουλίου 2012 , για την υπογραφή και τη σύναψη συμφωνίας μεταξύ του Κοινού Οργανισμού Συνεργασίας στον τομέα των Εξοπλισμών και της Ευρωπαϊκής Ένωσης σχετικά με την προστασία διαβαθμισμένων πληροφοριών

text:
               24.8.2012

               EL

               Επίσημη Εφημερίδα της Ευρωπαϊκής Ένωσης

               L 229/1

         ΑΠΌΦΑΣΗ 2012/486/ΚΕΠΠΑ ΤΟΥ ΣΥΜΒΟΥΛΊΟΥ
   της 23ης Ιουλίου 2012
   για την υπογραφή και τη σύναψη συμφωνίας μεταξύ του Κοινού Οργανισμού Συνεργασίας στον τομέα των Εξοπλισμών και της Ευρωπαϊκής Ένωσης σχετικά με την προστασία διαβαθμισμένων πληροφοριών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 37, σε συνδυασμό με το άρθρο 218 παράγραφοι 5 και 6, της Συνθήκης για τη λειτουργία της Ευρωπαϊκής Ένωσης,
   Έχοντας υπόψη την πρόταση της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφάλειας,
   Εκτιμώντας τα ακόλουθα:

               (1)

               Κατά τη συνεδρίασή του στις 15 Ιουνίου 2009, το Συμβούλιο αποφάσισε να εξουσιοδοτήσει την Προεδρία να αρχίσει διαπραγματεύσεις σύμφωνα με το άρθρο 24 της Συνθήκης για την Ευρωπαϊκή Ένωση όσον αφορά συμφωνία μεταξύ του Κοινού Οργανισμού Συνεργασίας στον τομέα των εξοπλισμών και της Ευρωπαϊκής Ένωσης σχετικά με την προστασία διαβαθμισμένων πληροφοριών.

               (2)

               Μετά την εξουσιοδότηση έναρξης των διαπραγματεύσεων, η Προεδρία διαπραγματεύθηκε τη συμφωνία μεταξύ του Κοινού Οργανισμού Συνεργασίας στον τομέα των Εξοπλισμών και της Ευρωπαϊκής Ένωσης σχετικά με την προστασία των διαβαθμισμένων πληροφοριών.

               (3)

               Η συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Συμφωνία μεταξύ του Κοινού Οργανισμού Συνεργασίας στον τομέα των Εξοπλισμών και της Ευρωπαϊκής Ένωσης σχετικά με την προστασία διαβαθμισμένων πληροφοριών εγκρίνεται εξ ονόματος της Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Ένωση.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 23 Ιουλίου 2012.

            Για το Συμβούλιο

            Η Πρόεδρος

         C. ASHTON

    ---documentbreak---

               24.8.2012

               EL

               Επίσημη Εφημερίδα της Ευρωπαϊκής Ένωσης

               L 229/1

         ΜΕΤΑΦΡΑΣΗ
   ΣΥΜΦΩΝΊΑ
   μεταξύ του Κοινού Οργανισμού Συνεργασίας στον τομέα των Εξοπλισμών και της Ευρωπαϊκής Ένωσης σχετικά με την προστασία διαβαθμισμένων πληροφοριών
   Ο Κοινός Οργανισμός Συνεργασίας στον τομέα των Εξοπλισμών, εφεξής «ΚΟΣΕ»,
   και
   η Ευρωπαϊκή Ένωση, εφεξής «ΕΕ»,
   εφεξής «τα Μέρη»,
   ΕΚΤΙΜΩΝΤΑΣ ότι τα Μέρη συμφωνούν ότι θα πρέπει να αναπτύξουν μεταξύ τους διαβουλεύσεις και συνεργασία σε θέματα κοινού ενδιαφέροντος που αφορούν την ασφάλεια,
   ΑΝΑΓΝΩΡΙΖΟΝΤΑΣ ότι η πλήρης και αποτελεσματική διαβούλευση και συνεργασία ενδέχεται να απαιτεί πρόσβαση σε διαβαθμισμένες πληροφορίες του ΚΟΣΕ και της ΕΕ, καθώς και ανταλλαγή διαβαθμισμένων πληροφοριών μεταξύ των μερών,
   ΕΧΟΝΤΑΣ ΕΠΙΓΝΩΣΗ ότι για την πρόσβαση σε διαβαθμισμένες πληροφορίες και την ανταλλαγή τους απαιτούνται κατάλληλα μέτρα ασφαλείας,
   ΕΚΤΙΜΩΝΤΑΣ ότι στις 18 Μαΐου 2009 το Συμβούλιο ενέκρινε τη σύσταση του διοικητικού συμβουλίου του Ευρωπαϊκού Οργανισμού Άμυνας να προωθήσει τις εργασίες για την κατάρτιση Συμφωνίας ασφαλείας μεταξύ ΚΟΣΕ και ΕΕ με σκοπό να έχει συναφθεί η συμφωνία εγκαίρως πριν από την έγκριση της διοικητικής ρύθμισης μεταξύ ΕΟΑ και ΚΟΣΕ,
   ΣΗΜΕΙΩΝΟΝΤΑΣ ότι το Συμβούλιο Εποπτών του ΚΟΣΕ εξουσιοδότησε το Διευθυντή της Εκτελεστικής Διοίκησης (ΕΔ) του ΚΟΣΕ να συνάψει μια τέτοια Συμφωνία Ασφαλείας,
   ΣΗΜΕΙΩΝΟΝΤΑΣ ότι στις 15 Ιουνίου 2009 το Συμβούλιο εξουσιοδότησε την Προεδρία να αρχίσει διαπραγματεύσεις με τον ΚΟΣΕ για να συναφθεί Συμφωνία ασφάλειας των πληροφοριών,
   ΣΥΜΦΩΝΗΣΑΝ ΤΑ ΑΚΟΛΟΥΘΑ:
   Άρθρο 1
   Η Συμφωνία μεταξύ του ΚΟΣΕ και της ΕΕ σχετικά με την προστασία διαβαθμισμένων πληροφοριών (εφεξής «Συμφωνία») εφαρμόζεται στις διαβαθμισμένες πληροφορίες τις οποίες το ένα Μέρος παρέχει στο άλλο ή ανταλλάσσει με αυτό, υπό οποιαδήποτε μορφή.
   Άρθρο 2
   Για τους σκοπούς της παρούσας Συμφωνίας, ως «διαβαθμισμένες πληροφορίες» νοούνται οι πληροφορίες (δηλαδή γνώσεις που είναι δυνατόν να γνωστοποιηθούν υπό οποιαδήποτε μορφή), τα έγγραφα ή το υλικό που έχει οριστεί από εκάτερο των Μερών ότι πρέπει να προφυλάσσονται από μη επιτρεπόμενη κοινολόγηση που θα μπορούσε να προκαλέσει διάφορους βαθμούς βλάβης, προσβολής ή ζημίας στα συμφέροντα του ΚΟΣΕ ή της ΕΕ ή ενός ή περισσοτέρων από τα αντίστοιχα κράτη μέλη τους, και τους έχει αποδοθεί διαβάθμιση ασφαλείας.
   Άρθρο 3
   Τα θεσμικά όργανα και οργανισμοί της ΕΕ στα οποία εφαρμόζεται η παρούσα συμφωνία είναι: το Ευρωπαϊκό Συμβούλιο, το Συμβούλιο της Ευρωπαϊκής Ένωσης (εφεξής «το Συμβούλιο»), η Γενική Γραμματεία του Συμβουλίου, η Ύπατος Εκπρόσωπος για τις Εξωτερικές Σχέσεις και την Πολιτική Ασφάλειας, καθώς και η Επιτροπή των Ευρωπαϊκών Κοινοτήτων και η Ευρωπαϊκή Υπηρεσία Εξωτερικής Δράσης (εφεξής «ΕΥΕΔ»). Για τους σκοπούς της παρούσας συμφωνίας, τα εν λόγω θεσμικά όργανα και οργανισμοί αναφέρονται ως «η ΕΕ».
   Άρθρο 4
   1.   Διαβαθμισμένες πληροφορίες είναι δυνατόν να κοινολογούνται ή να γνωστοποιούνται από ένα Μέρος (το αποστέλλον Μέρος) προς το άλλο Μέρος (το παραλαμβάνον Μέρος) σύμφωνα με την αρχή του ελέγχου της πηγής προέλευσης.
   2.   Κατά την εφαρμογή της παραγράφου 1, δεν είναι δυνατή η γενική γνωστοποίηση, εκτός εάν συμφωνηθούν διαδικασίες μεταξύ των Μερών σχετικά με ορισμένες κατηγορίες πληροφοριών που αφορούν τις επιχειρησιακές τους απαιτήσεις.
   Άρθρο 5
   Έκαστο των Μερών, και οι οργανισμοί τους κατά τα οριζόμενα στο άρθρο 3 της παρούσας Συμφωνίας, μεριμνά ώστε να διαθέτει σύστημα ασφαλείας και μέτρα ασφαλείας, τα οποία βασίζονται στις βασικές αρχές και τα στοιχειώδη πρότυπα ασφαλείας που καθορίζονται στους αντίστοιχους κανόνες και κανονισμούς ασφαλείας του και απηχούνται στις ρυθμίσεις που πρέπει να θεσπιστούν σύμφωνα με το άρθρο 12, ώστε να εξασφαλίζεται η εφαρμογή ισοδύναμου επιπέδου προστασίας στις διαβαθμισμένες πληροφορίες που διαβιβάζονται ή ανταλλάσσονται βάσει της παρούσας Συμφωνίας.
   Άρθρο 6
   1.   Οι διαβαθμισμένες πληροφορίες χαρακτηρίζονται ως εξής:

               α)

               για τον ΚΟΣΕ, οι διαβαθμισμένες πληροφορίες φέρουν τον χαρακτηρισμό OCCAR SECRET, OCCAR CONFIDENTIAL ή OCCAR RESTRICTED.

               β)

               για την ΕΕ, οι διαβαθμισμένες πληροφορίες φέρουν τον χαρακτηρισμό SECRET UE/EU SECRET, CONFIDENTIEL UE/EU CONFIDΕΝΤΙΑL ή RESTREINT UE/EU RESTRICTED.

         2.   Η αντιστοιχία των διαβαθμισμένων πληροφοριών έχει ως εξής:

               Στον ΚΟΣΕ

               Στην Ευρωπαϊκή Ένωση

               OCCAR SECRET

               SECRET EU/EU SECRET

               OCCAR CONFIDENTIAL

               CONFIDENTIEL EU/EU CONFIDENTIAL

               OCCAR RESTRICTED

               RESTREINT EU/EU RESTRICTED

         Άρθρο 7
   1.   Έκαστο των Μερών:

               α)

               προστατεύει και διασφαλίζει τις διαβαθμισμένες πληροφορίες που του διαβιβάζει ή ανταλλάσσει μαζί του το άλλο Μέρος δυνάμει της παρούσας Συμφωνίας από μη επιτρεπόμενη κοινολόγηση, απώλεια ή διαρροή·

               β)

               εξασφαλίζει ότι οι διαβαθμισμένες πληροφορίες που παρέχονται ή ανταλλάσσονται δυνάμει της παρούσας Συμφωνίας διατηρούν τo χαρακτηρισμό διαβάθμισης ασφαλείας που έχει καθορίσει το αποστέλλον Μέρος. Το παραλαμβάνον Μέρος προστατεύει και διασφαλίζει τις διαβαθμισμένες πληροφορίες κατά τρόπο τουλάχιστον εξίσου δεσμευτικό με τις διατάξεις που περιέχουν οι δικές του κανονιστικές διατάξεις περί ασφαλείας πληροφοριών ή υλικού με ισοδύναμη διαβάθμιση ασφαλείας, όπως ορίζεται στο άρθρο 6·

               γ)

               εξασφαλίζει ότι οι διαβαθμισμένες πληροφορίες που λαμβάνει από το άλλο Μέρος δεν υποβιβάζονται ή αποχαρακτηρίζονται χωρίς την προηγούμενη γραπτή συγκατάθεση του Μέρους αυτού·

               δ)

               δεν χρησιμοποιούν τις διαβαθμισμένες πληροφορίες για σκοπούς άλλους από εκείνους που όρισε η πηγή προέλευσης ή από εκείνους για τους οποίους οι πληροφορίες παρέχονται ή ανταλλάσσονται,

               ε)

               δεν επιτρέπει σε άτομα να έχουν πρόσβαση σε αυτές τις διαβαθμισμένες πληροφορίες, εκτός εάν είναι ανάγκη να τις γνωρίζουν προκειμένου να εκτελέσουν τα καθήκοντά τους και, εφόσον απαιτείται πρόσβαση σε CONFIDENTIEL UE/EU CONFIDENTIAL ή OCCAR CONFIDENTIAL ή SECRET UE/EU SECRET ή OCCAR SECRET, εάν έχει χορηγηθεί πιστοποιητικό ασφαλείας, σύμφωνα με τους κανόνες και κανονισμούς ασφαλείας του παραλαμβάνοντος Μέρους και

               στ)

               εξασφαλίζει ότι όλα τα άτομα που έχουν πρόσβαση σε διαβαθμισμένες πληροφορίες ενημερώνονται για τις ευθύνες τους να προστατεύουν τις πληροφορίες σύμφωνα με τους ισχύοντες κανόνες και κανονισμούς ασφαλείας.

         2.   Η ΕΕ δεν κοινοποιεί διαβαθμισμένες πληροφορίες οι οποίες παρέχονται από τον ΚΟΣΕ, δυνάμει της παρούσας συμφωνίας, ούτε σε τρίτους ούτε σε θεσμικά όργανα ή οργανισμούς της ΕΕ μη μνημονευόμενους στο άρθρο 3, χωρίς την προηγούμενη γραπτή άδεια του ΚΟΣΕ.
   Ο ΚΟΣΕ δεν κοινοποιεί σε τρίτους διαβαθμισμένες πληροφορίες οι οποίες παρέχονται από την ΕΕ δυνάμει της παρούσας συμφωνίας, χωρίς την προηγούμενη γραπτή άδεια του ΚΟΣΕ. H εν λόγω γραπτή άδεια δίνεται από το Συμβούλιο κατόπιν ομοφωνίας.
   Άρθρο 8
   1.   Τα Μέρη εξασφαλίζουν ότι όλα τα πρόσωπα τα οποία, κατά την εκτέλεση των επίσημων καθηκόντων τους, απαιτείται να έχουν πρόσβαση, ή λόγω των καθηκόντων ή των αρμοδιοτήτων τους τους επιτρέπεται η πρόσβαση, σε διαβαθμισμένες πληροφορίες που παρέχονται ή ανταλλάσσονται δυνάμει της παρούσας Συμφωνίας, έχουν ελεγχθεί καταλλήλως πριν να τους επιτραπεί η πρόσβαση σε πληροφορίες διαβαθμισμένες ως CONFIDENTIEL UE/EU CONFIDENTIAL ή OCCAR CONFIDENTIAL ή σε SECRET UE/EU SECRET ή OCCAR SECRET.
   2.   Οι διαδικασίες ελέγχου ασφαλείας αποσκοπούν στην εξακρίβωση του κατά πόσον ένα πρόσωπο μπορεί, λαμβάνοντας υπόψη τη νομιμοφροσύνη, την επαγγελματική πίστη του και την αξιοπιστία του, να έχει πρόσβαση σε διαβαθμισμένες πληροφορίες.
   Άρθρο 9
   Τα Μέρη παρέχουν αμοιβαία αρωγή όσον αφορά την ασφάλεια των διαβαθμισμένων πληροφοριών που παρέχονται ή ανταλλάσσονται δυνάμει της παρούσας Συμφωνίας. Οι αμοιβαίες διαβουλεύσεις και επιθεωρήσεις ασφάλειας διεξάγονται από τις αρχές που αναφέρονται στο άρθρο 12, με σκοπό την αξιολόγηση της αποτελεσματικότητας των ρυθμίσεων ασφαλείας που καθιερώνονται εντός του πλαισίου των αντίστοιχων αρμοδιοτήτων τους για την προστασία τέτοιων διαβαθμισμένων πληροφοριών.
   Άρθρο 10
   1.   Για τους σκοπούς της παρούσας συμφωνίας:

               α)

               Όσον αφορά την ΕΕ, όλη η αλληλογραφία αποστέλλεται μέσω του Προϊσταμένου της Υπηρεσίας Μητρώου του Συμβουλίου, αυτός δε την διαβιβάζει στα κράτη μέλη και τους οργανισμούς του άρθρου 3, υπό την επιφύλαξη της παραγράφου 2.

               β)

               Όσον αφορά τον ΚΟΣΕ, όλη η αλληλογραφία αποστέλλεται στον Ελεγκτικό Υπάλληλο Γραμματείας της ΕΔ ΚΟΣΕ, αυτός δε, εάν είναι απαραίτητο, τη διαβιβάζει στις αρμόδιες Γραμματείες Διαβαθμισμένων της ΕΔ ΚΟΣΕ, υπό την επιφύλαξη της παραγράφου 2 του παρόντος άρθρου.

         2.   Σε έκτακτες περιπτώσεις, η αλληλογραφία ενός Μέρους στην οποία έχουν πρόσβαση μόνον ορισμένοι αρμόδιοι υπάλληλοι, όργανα ή υπηρεσίες του Μέρους αυτού, είναι δυνατόν, για επιχειρησιακούς λόγους, να απευθύνεται και να είναι προσιτή μόνο σε ορισμένους αρμόδιους υπαλλήλους, όργανα ή υπηρεσίες του άλλου Μέρους που υποδεικνύονται συγκεκριμένα ως παραλήπτες από το αποστέλλον Μέρος, λαμβανομένων υπόψη των αρμοδιοτήτων τους και σύμφωνα με την αρχή της ανάγκης να γνωρίζουν τις εν λόγω πληροφορίες.
   Όσον αφορά την Ευρωπαϊκή Ένωση, η αλληλογραφία αυτή διαβιβάζεται μέσω του Προϊσταμένου της Υπηρεσίας Μητρώου του Συμβουλίου, του Προϊσταμένου της Υπηρεσίας Μητρώου της Επιτροπής ή του Προϊσταμένου της ΕΥΕΔ, ανάλογα με την περίπτωση.
   Όσον αφορά τον ΚΟΣΕ, η αλληλογραφία αυτή διαβιβάζεται μέσω του Ελεγκτικού Υπαλλήλου Γραμματείας της ΕΔ ΚΟΣΕ.
   3.   Όλες οι διαβαθμισμένες πληροφορίες διαβιβάζονται μέσω διόδων που έχουν συμφωνηθεί από τις αρχές ασφαλείας των Μερών.
   4.   Διαβαθμισμένες πληροφορίες που διαβιβάζονται με ηλεκτρονικά μέσα πρέπει να είναι κρυπτογραφημένες σύμφωνα με τις προδιαγραφές του Αποστέλλοντος Μέρους, όπως περιγράφονται στους κανόνες και κανονισμούς ασφαλείας που εφαρμόζει. Κατά τη διαβίβαση, την αποθήκευση και την επεξεργασία διαβαθμισμένων πληροφοριών στα εσωτερικά δίκτυα των Μερών θα πρέπει να πληρούνται οι απαιτήσεις του Αποστέλλοντος Μέρους.
   Άρθρο 11
   Ο Διευθυντής της ΕΔ ΚΟΣΕ επιβλέπει την εφαρμογή της συμφωνίας αυτής από τον ΚΟΣΕ Η Ύπατη Εκπρόσωπος της Ένωσης για Θέματα Εξωτερικής Πολιτικής και Πολιτικής Ασφάλειας, το υπεύθυνο Μέλος της Επιτροπής για θέματα ασφάλειας και ο Γενικός Γραμματέας του Συμβουλίου επιβλέπουν την εφαρμογή της Συμφωνίας αυτής από την ΕΕ.
   Άρθρο 12
   1.   Για την εφαρμογή της παρούσας Συμφωνίας, θεσπίζονται ρυθμίσεις ασφαλείας μεταξύ των τεσσάρων αρχών που αναφέρονται στις παραγράφους 2, 3, 4 και 5, προκειμένου να σχεδιαστούν τα πρότυπα για τη διαβίβαση, την αμφίδρομη προστασία των διαβαθμισμένων πληροφοριών και τις επισκέψεις δυνάμει της παρούσας Συμφωνίας.
   2.   Το Τμήμα Ασφάλειας της ΕΔ ΚΟΣΕ, υπό τη διεύθυνση και για λογαριασμό του διευθυντή της ΕΔ ΚΟΣΕ, ενεργώντας για τον ΚΟΣΕ και υπό την εξουσία του, εκπονεί ρυθμίσεις ασφαλείας για την προστασία και διαφύλαξη διαβαθμισμένων πληροφοριών που παρέχονται στον ΚΟΣΕ ή ανταλλάσσονται δυνάμει της παρούσας Συμφωνίας, σύμφωνα με τους κανόνες και κανονισμούς ασφαλείας του ΚΟΣΕ.
   3.   Το Γραφείο Ασφαλείας της Γενικής Γραμματείας του Συμβουλίου, υπό τη διεύθυνση και για λογαριασμό του Γενικού Γραμματέα του Συμβουλίου, ενεργώντας εξ ονόματος του Συμβουλίου και υπό την εξουσία του, εκπονεί ρυθμίσεις ασφαλείας για την προστασία και διαφύλαξη διαβαθμισμένων πληροφοριών που παρέχονται στην ΕΕ δυνάμει της παρούσας Συμφωνίας, σύμφωνα με τους κανονισμούς ασφαλείας του Συμβουλίου.
   4.   Η Διεύθυνση Ασφαλείας της Ευρωπαϊκής Επιτροπής, ενεργώντας υπό την εξουσία του αρμόδιου για θέματα ασφαλείας Μέλους της Ευρωπαϊκής Επιτροπής, εκπονεί τις ρυθμίσεις ασφαλείας για την προστασία των διαβαθμισμένων πληροφοριών που παρέχονται δυνάμει της παρούσας Συμφωνίας εντός της Ευρωπαϊκής Επιτροπής και στις εγκαταστάσεις της, σύμφωνα με τις διατάξεις ασφαλείας της Επιτροπής.
   5.   Η Διεύθυνση Ασφάλειας της Ευρωπαϊκής Υπηρεσίας Εξωτερικής Δράσης, ενεργώντας υπό την εξουσία της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας, εκπονεί ρυθμίσεις ασφαλείας για την προστασία και τη διασφάλιση των διαβαθμισμένων πληροφοριών που παρέχονται στον ΚΟΣΕ στο πλαίσιο της παρούσας συμφωνίας εντός της ΕΥΕΔ και των εγκαταστάσεων της σύμφωνα με τους κανόνες ασφαλείας της ΕΥΕΔ.
   6.   Όσον αφορά την ΕΕ, οι ρυθμίσεις ασφαλείας της παραγράφου 1 υπόκεινται στην έγκριση της Επιτροπής Ασφαλείας του Συμβουλίου.
   7.   Όσον αφορά τον ΚΟΣΕ, οι ρυθμίσεις ασφαλείας της παραγράφου 1 υπόκεινται στην έγκριση της Επιτροπής Ασφαλείας του ΚΟΣΕ.
   Άρθρο 13
   Σε περίπτωση παραβίασης της ασφάλειας, η οποία επιφέρει απώλεια ή διαρροή διαβαθμισμένων πληροφοριών που ελήφθησαν από το αποστέλλον Μέρος ή υποψία ότι οι διαβαθμισμένες πληροφορίες έχουν κοινολογηθεί σε μη εξουσιοδοτημένα άτομα, το παραλαμβάνον Μέρος ενημερώνει αμέσως το αποστέλλον Μέρος.
   Το παραλαμβάνον Μέρος (με τη βοήθεια του αποστέλλοντος Μέρους, εάν απαιτείται), διενεργεί άμεση έρευνα σύμφωνα με τους κανόνες και κανονισμούς ασφαλείας του για την προστασία διαβαθμισμένων πληροφοριών. Το παραλαμβάνον Μέρος ενημερώνει το αποστέλλον Μέρος για τις περιστάσεις, τα μέτρα που λήφθηκαν και το αποτέλεσμα της έρευνας το συντομότερο δυνατό, καθώς και για τα επανορθωτικά μέτρα που λήφθηκαν προκειμένου να μην επαναληφθεί. Οι αρχές που αναφέρονται στο άρθρο 12 μπορούν να θεσπίσουν διαδικασίες για τον σκοπό αυτό.
   Άρθρο 14
   Κάθε Μέρος βαρύνεται με τα έξοδα που συνεπάγεται γι’ αυτό η εφαρμογή της παρούσας συμφωνίας.
   Άρθρο 15
   Πριν από την παροχή ή την ανταλλαγή διαβαθμισμένων πληροφοριών μεταξύ των Μερών δυνάμει της παρούσας Συμφωνίας, οι αναφερόμενες στο άρθρο 12 υπεύθυνες αρχές ασφαλείας συμφωνούν ότι το παραλαμβάνον Μέρος είναι ικανό να προστατεύσει και να διαφυλάξει τις πληροφορίες κατά τρόπο ο οποίος συνάδει προς τις ρυθμίσεις που θα θεσπιστούν σύμφωνα με το εν λόγω άρθρο.
   Άρθρο 16
   Η παρούσα Συμφωνία ουδόλως εμποδίζει τα Μέρη να συνάπτουν άλλες συμφωνίες σχετικές με την παροχή ή την ανταλλαγή διαβαθμισμένων πληροφοριών, υπό την προϋπόθεση ότι αυτές δεν συγκρούονται με τις διατάξεις της παρούσας Συμφωνίας.
   Άρθρο 17
   Όλες οι διαφορές μεταξύ του ΚΟΣΕ και της ΕΕ που προκύπτουν από την ερμηνεία ή την εφαρμογή της παρούσας Συμφωνίας διακανονίζονται με διαπραγμάτευση μεταξύ των μερών. Όσο εκκρεμεί η επίλυση διαφορών, τα Μέρη συνεχίζουν να εκπληρώνουν όλες τις υποχρεώσεις τους βάσει της παρούσας Συμφωνίας.
   Άρθρο 18
   1.   Η παρούσα Συμφωνία αρχίζει να ισχύει την ημερομηνία υπογραφής της από τα Μέρη.
   2.   Έκαστο των Μερών ενημερώνει το άλλο Μέρος για τυχόν αλλαγές των κανόνων ή κανονισμών του οι οποίες θα μπορούσαν να επηρεάσουν την προστασία των διαβαθμισμένων πληροφοριών περί των οποίων η παρούσα Συμφωνία.
   3.   Η παρούσα συμφωνία δύναται να επανεξετασθεί για να μελετηθούν ενδεχόμενες τροποποιήσεις κατόπιν αιτήματος εκατέρου των Μερών. Επανεξετάζεται σε περίπτωση που ένα κράτος εκτός ΕΕ γίνεται μέλος του ΚΟΣΕ.
   4.   Τυχόν τροποποιήσεις της παρούσας Συμφωνίας γίνονται μόνο γραπτώς και υπογράφονται από έκαστο των μερών της παρούσας Συμφωνίας.
   Άρθρο 19
   Η παρούσα Συμφωνία συνάπτεται για απεριόριστο χρονικό διάστημα. Λύεται με γραπτή καταγγελία της εκ μέρους ενός των Μερών, η οποία αποστέλλεται στο έτερο Μέρος. Η καταγγελία αυτή παράγει αποτελέσματα έξι μήνες μετά την παραλαβή της κοινοποίησης από το άλλος Μέρος, αλλά δεν θίγει τις υποχρεώσεις που έχουν ήδη αναληφθεί δυνάμει των διατάξεων της παρούσας Συμφωνίας. Ειδικότερα, όλες οι διαβαθμισμένες πληροφορίες που έχουν παρασχεθεί ή ανταλλαγεί δυνάμει της παρούσας συμφωνίας εξακολουθούν να προστατεύονται σύμφωνα με τις διατάξεις που ορίζονται από αυτήν.

      Σε πίστωση των ανωτέρω, οι υπογεγραμμένοι, δεόντως εξουσιοδοτημένοι πληρεξούσιοι, υπέγραψαν την παρούσα συμφωνία.
      Έγινε στις Βρυξέλλες, στις είκοσι επτά Ιουλίου δύο χιλιάδες δώδεκα, σε δύο αντίτυπα στην αγγλική γλώσσα.

         Για τον ΚΟΣΕ

         Για την Ευρωπαϊκή Ένωση


title: 2010/29/: Απόφαση του Συμβουλίου, της 18ης Ιανουαρίου 2010 , για το διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015

text:
               19.1.2010

               EL XM XM

               Επίσημη Εφημερίδα της Ευρωπαϊκής Ένωσης

               L 12/11

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 18ης Ιανουαρίου 2010
   για το διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015
   (2010/29/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑÏΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 300, παράγραφος 3 και το άρθρο 305, σε συνδυασμό με το άρθρο 8 του πρωτοκόλλου σχετικά με τις μεταβατικές διατάξεις, το οποίο προσαρτάται στη συνθήκη για την Ευρωπαϊκή Ένωση και τη συνθήκη για τη λειτουργία της Ευρωπαϊκής Ένωσης,
   τις προτάσεις που υπέβαλε κάθε κράτος μέλος,
   Εκτιμώντας τα εξής:

               (1)

               Το άρθρο 300 παράγραφος 3 της συνθήκης για τη λειτουργία της Ευρωπαϊκής Ένωσης απαιτεί όπως τα τακτικά ή αναπληρωματικά μέλη της Επιτροπής των Περιφερειών, εκτός του ότι είναι αντιπρόσωποι οργανισμού τοπικής αυτοδιοίκησης ή περιφερειακής διοίκησης, «είτε είναι εκλεγμένα μέλη οργανισμού τοπικής αυτοδιοίκησης ή περιφερειακής διοίκησης είτε ευθύνονται πολιτικώς έναντι εκλεγμένης συνέλευσης».

               (2)

               Το άρθρο 305 της συνθήκης για τη λειτουργία της Ευρωπαϊκής Ένωσης προβλέπει ότι τα τακτικά μέλη της Επιτροπής των Περιφερειών και ίσος αριθμός αναπληρωματικών μελών πρέπει να διορίζονται από το Συμβούλιο για μια πενταετία βάσει των προτάσεων που υποβάλει κάθε κράτος μέλος.

               (3)

               Το άρθρο 8 του πρωτοκόλλου σχετικά με τις μεταβατικές διατάξεις καθορίζει την κατανομή των μελών της Επιτροπής των Περιφερειών.

               (4)

               Η θητεία των τακτικών και αναπληρωματικών μελών της Επιτροπής των Περιφερειών λήγει την 25η Ιανουαρίου 2010 και, συνεπώς, είναι σκόπιμο να διορισθούν τα νέα τακτικά και αναπληρωματικά μέλη της Επιτροπής των Περιφερειών.

               (5)

               Στις 22 Δεκεμβρίου 2009, το Συμβούλιο υιοθέτησε τις προτάσεις για τα τακτικά και αναπληρωματικά μέλη που υπέβαλαν η βελγική, η βουλγαρική, η τσεχική, η δανική, η εσθονική, η ελληνική, η ισπανική, η γαλλική, η ιταλική, η κυπριακή, η λεττονική, η λιθουανική, η λουξεμβουργιανή, η ουγγρική, η μαλτέζικη, η ολλανδική, η αυστριακή, η πολωνική, η πορτογαλική, η ρουμανική, η σλοβενική, η σλοβακική, η φινλανδική, η σουηδική και η βρετανική κυβέρνηση, καθώς και τον κατάλογο με 24 τακτικά και 23 αναπληρωματικά μέλη που υπέβαλε η γερμανική κυβέρνηση (1).

               (6)

               Τα τακτικά και τα αναπληρωματικά μέλη που πρότεινε η ιρλανδική κυβέρνηση καθώς και το αναπληρωματικό μέλος που πρότεινε η γερμανική κυβέρνηση, θα πρέπει να διορισθούν στην Επιτροπή των Περιφερειών,

         ΕΚΔΙΔΕΙ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών για την περίοδο 26 Ιανουαρίου 2010 έως 25 Ιανουαρίου 2015:

               —

               ως τακτικά μέλη, τα πρόσωπα τα οποία απαριθμούνται, ανά κράτος μέλος, στο Παράρτημα Ι,

               —

               ως αναπληρωματικά μέλη, τα πρόσωπα τα οποία απαριθμούνται, ανά κράτος μέλος, στο Παράρτημα ΙΙ.

         Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Αρχίζει να ισχύει την ημερομηνία της έκδοσής της.

      Βρυξέλλες, 18 Ιανουαρίου 2010.

            Για το Συμβούλιο

            H Πρόεδρος

         E. ESPINOSA

      (1)  ΕΕ L 348 της, 29.12.2009, σ. 22.

      ПРИЛОЖЕНИЕ I - ANEXO I - PŘÍLOHA I - BILAG I - ANHANG I - I LISA - ΠΑΡΑΡΤΗΜΑ Ι - ANNEX I - ANNEXE I - ALLEGATO I - I PIELIKUMS - I PRIEDAS - I. MELLÉKLET - ANNESS I - BIJLAGE I - ZAŁĄCZNIK I - ANEXO I - ANEXA I - PRÍLOHA I - PRILOGA I - LIITE I - BILAGA I
      Членове / Miembros / Členové / Medlemmer / Mitglieder / Liikmed / Μέλη / Members / Membres / Membri / Locekļi / Nariai / Tagok / Membri / Leden / Członkowie / Membros / Membri / Členovia / Člani / Jäsenet / Ledamöter

         IRELAND

                  Mr Gerry BREEN

                     Member of Dublin City Council and Dublin Regional Authority

                  Ms Constance HANNIFFY

                     Member of Offaly County Council and Midland Regional Authority

                  Mr Denis LANDY

                     Member of South Tipperary County Council and South East Regional Authority

                  Mr Declan MCDONNELL

                     Member of Galway City Council and West Regional Authority

                  Mr Patrick MCGOWAN

                     Member of Donegal County Council and Border Regional Authority

                  Mr Brian MEANEY

                     Member of Clare County Council and Mid-West Regional Authority

                  Ms Michelle MULHERIN

                     Member of Mayo County Council and West Regional Authority

                  Mr Paul O’DONOGHUE

                     Member of Kerry County Council and South West Regional Authority

                  Ms Fiona O’LOUGHLIN

                     Member of Kildare County Council and Mid-East Regional Authority

      ПРИЛОЖЕНИЕ II - ANEXO II - PŘÍLOHA II - BILAG II - ANHANG II - II LISA - ΠΑΡΑΡΤΗΜΑ IΙ - ANNEX II - ANNEXE II - ALLEGATO II - II PIELIKUMS - II PRIEDAS - II. MELLÉKLET - ANNESS II - BIJLAGE II - ZAŁĄCZNIK II - ANEXO II - ANEXA II - PRÍLOHA II - PRILOGA II - LIITE II - BILAGA II
      Заместник-членове / Suplentes / Náhradníci / Suppleanter / Stellvertreter / Asendusliikmed / Αναπληρωτές / Alternates / Suppléants / Supplenti / Aizstājēji / Pakaitiniai nariai / Póttagok / Supplenti / Plaatsvervangers / Zastępcy / Suplentes / Supleanți / Náhradníci / Nadomestni člani / Varajäsenet / Suppleanter

         DEUTSCHLAND

      Herr Gustav BERGEMANN

         Mitglied des Thüringer Landtags

         IRELAND

                  Mr Terry BRENNAN

                     Member of Louth County Council

                  Ms Maria BYRNE

                     Member of Limerick City Council

                  Ms Mary FREEHILL

                     Member of Dublin City Council

                  Mr John LAHART

                     Member of South Dublin County Council

                  Mr Michael MCGREAL

                     Member of Roscommon County Council

                  Mr Niall MCNELIS

                     Member of Galway City Council

                  Mr John PENDER

                     Member of Carlow County Council

                  Ms Mary SHIELDS

                     Member of Cork City Council

                  Mr Barney STEELE

                     Member of Longford County Council


Avis juridique important

|

31986D0557

86/557/ΕΟΚ: Απόφαση του Συμβουλίου της 15ης Σεπτεμβρίου 1986 για τη σύναψη συμφωνιών υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας όσον αφορά τον γεωργικό τομέα και τον τομέα της αλιείας

Επίσημη Εφημερίδα αριθ. L 328 της 22/11/1986 σ. 0076 - 0076

ΑΠΟΦΑΣΗ ΤΟΥ  ΣΥΜΒΟΥΛΙΟΥτης 15ης Σεπτεμqρίου 1986για τη σύναψη συμφωνιών υπό μορφή ανταλλαγής επιστολών μεταξύ  της Ευρωπαϊκής Οικονομικής Κοινότητας και του Βασιλείου της Νορqηγίας όσον αφορά τον γεωργικό  τομέακαι τον τομέα της αλιείας(86/557/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ  ΚΟΙΝΟΤΗΤΩΝ, ιΕχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113, τη σύσταση της Επιτροπής, Εκτιμώντας ότι πρέπει να εγκριθούν οι συμφωνίες υπό μορφή ανταλλαγής επιστολών μεταξύ της  Ευρωπαϊκής Οικονομικής Κοινότητας και του Βασιλείου της Νορqηγίας όσον αφορά τον γεωργικό τομέα και  τον τομέα της αλιείας, προκειμένου να ληφθεί υπόψη η προσχώρηση του Βασιλείου της Ισπανίας και της  Πορτογαλικής Δημοκρατίας στην Κοινότητα, ΑΠΟΦΑΣΙΖΕΙ: ίΑρθρο 1Οι συμφωνίες υπό μορφή ανταλλαγής επιστολών μεταξύ της Ευρωπαϊκής  Οικονομικής Κοινότητας και του Βασιλείου τηςΝορqηγίας όσον αφορά τον γεωργικό τομέα και τον τομέα  της αλιείας, εγκρίνονται εξ ονόματος της Κοινότητας. Τα κείμενα των συμφωνιών υπό μορφή ανταλλαγής επιστολών επισυνάπτονται στην παρούσα απόφαση. ίΑρθρο 2Ο Πρόεδρος του Συμqουλίου ορίζει το πρόσωπο που είναι αρμόδιο να υπογράψει τις συμφωνίες  δεσμεύοντας την Κοινότητα. Βρυξέλλες, 15 Σεπτεμqρίου 1986. Για το ΣυμqούλιοΟ ΠρόεδροςG. HOWESPA:L666UMBG45.95FF: 6UGR;   SETUP: 01;   Hφhe: 318 mm;   35  Zeilen;   1470 Zeichen; Bediener: MIKE   Pr.: C; Kunde: ................................


Avis juridique important

|

31998D0392

98/392/ΕΚ: Απόφαση του Συμβουλίου της 23ης Μαρτίου 1998 για τη σύναψη από την Ευρωπαϊκή Κοινότητα της σύμβασης των Ηνωμένων Εθνών, της 10ης Δεκεμβρίου 1982, για το δίκαιο της θάλασσας και της συμφωνίας, της 28ης Ιουλίου 1994, σχετικά με την εφαρμογή του μέρους XI της εν λόγω σύμβασης

Επίσημη Εφημερίδα αριθ. L 179 της 23/06/1998 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Μαρτίου 1998 για τη σύναψη από την Ευρωπαϊκή Κοινότητα της σύμβασης των Ηνωμένων Εθνών, της 10ης Δεκεμβρίου 1982, για το δίκαιο της θάλασσας και της συμφωνίας, της 28ης Ιουλίου 1994, σχετικά με την εφαρμογή του μέρους XI της εν λόγω σύμβασης (98/392/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 43, 113 και 130 Σ παράγραφος 1, σε συνδυασμό με το άρθρο 228 παράγραφος 2 πρώτη πρόταση και παράγραφος 3 δεύτερο εδάφιο,την πρόταση της Επιτροπής (1),τη σύμφωνη γνώμη του Ευρωπαϊκού Κοινοβουλίου (2),Εκτιμώντας:ότι η Ευρωπαϊκή Κοινότητα έχει υπογράψει τη σύμβαση των Ηνωμένων Εθνών για το δίκαιο της θάλασσας (καλούμενη εφεξής «η σύμβαση» και τη συμφωνία σχετικά με την εφαρμογή του μέρους XI της εν λόγω σύμβασης (καλούμενη εφεξής «η συμφωνία») 7ότι η σύμβαση και η συμφωνία τέθηκαν σε ισχύ και ότι τα περισσότερα κράτη μέλη της Κοινότητας αποτελούν συμβαλλόμενα μέρη αυτών 7 ότι στα λοιπά κράτη μέλη η διαδικασία κύρωσης ευρίσκεται σε εξέλιξη 7ότι πληρούνται οι προϋποθέσεις που επιτρέπουν την κατάθεση εκ μέρους της Κοινότητας του εγγράφου επίσημης επιβεβαίωσης που προβλέπεται στο άρθρο 3 του παραρτήματος IX της σύμβασης και που αναφέρεται στο άρθρο 4 παράγραφος 4 της συμφωνίας 7ότι η Κοινότητα εφαρμόζει τη συμφωνία και το μέρος XI της σύμβασης από τις 16 Νοεμβρίου 1994 προσωρινά και είναι σήμερα προσωρινό μέλος της διεθνούς αρχής για το θαλάσσιο βυθό 7ότι είναι σκόπιμο να εγκριθούν η σύμβαση και η συμφωνία, ώστε να μπορέσει η Κοινότητα να γίνει μέρος στα πλαίσια των αρμοδιοτήτων της 7ότι η Κοινότητα οφείλει, κατά την κατάθεση του εγγράφου επίσημης επιβεβαίωσης, να καταθέσει ταυτόχρονα και δήλωση που θα ορίζει τα θέματα τα οποία ρυθμίζουν η σύμβαση και η συμφωνία και για τα οποία της έχει παραχωρηθεί αρμοδιότητα από τα κράτη μέλη της, καθώς και δήλωση σύμφωνα με το άρθρο 310 της σύμβασης 7ότι η Κοινότητα δεν έχει επιλέξει προς το παρόν ειδική διαδικασία για τη διευθέτηση των διαφορών σύμφωνα με το άρθρο 287 της σύμβασης 7 ότι η απόφαση αυτή θα εξεταστεί, ωστόσο, εντός συγκεκριμένης προθεσμίας 7ότι η Κοινότητα και τα κράτη μέλη της συμμετέχουν στις εργασίες της διεθνούς αρχής για το θαλάσσιο βυθό και οφείλουν, συνεπώς, να συντονίζουν τις θέσεις που θα λαμβάνουν στο πλαίσιο του εν λόγω οργανισμού,ΑΠΟΦΑΣΙΖΕΙ:Άρθρο 1 1. Η σύμβαση των Ηνωμένων Εθνών για το δίκαιο της θάλασσας και η συμφωνία σχετικά με την εφαρμογή του μέρους XI της εν λόγω σύμβασης, εγκρίνονται εξ ονόματος της Ευρωπαϊκής Κοινότητας.2. Τα κείμενα της σύμβασης και της συμφωνίας εμπεριέχονται στο παράρτημα I.3. Το έγγραφο επίσημης επιβεβαίωσης της Κοινότητας, το οποίο περιλαμβάνεται στο παράρτημα II, κατατίθεται στο Γενικό Γραμματέα των Ηνωμένων Εθνών. Περιέχει δήλωση σύμφωνα με το άρθρο 310 της σύμβασης και δήλωση αρμοδιότητας.Άρθρο 2 Η Κοινότητα και τα κράτη μέλη της συντονίζουν τις θέσεις που θα λαμβάνουν στο πλαίσιο των οργάνων της διεθνούς αρχής για το θαλάσσιο βυθό σύμφωνα με τη διαδικασία που προβλέπεται στο παράρτημα III.Άρθρο 3 Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να καταθέσει το έγγραφο επίσημης επιβεβαίωσης δεσμεύοντας την Κοινότητα.Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 23 Μαρτίου 1998.Για το ΣυμβούλιοΟ ΠρόεδροςM. MEACHER(1) ΕΕ C 155 της 23.5.1997, σ. 1.(2) ΕΕ C 325 της 27.10.1997, σ. 14.


title: 2011/660/: Απόφαση του Συμβουλίου, της 3ης Οκτωβρίου 2011 , για τον διορισμό έξι μελών και έξι αναπληρωτών από την Πολωνία στην Επιτροπή των Περιφερειών

text:
               7.10.2011

               EL

               Επίσημη Εφημερίδα της Ευρωπαϊκής Ένωσης

               L 263/17

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 3ης Οκτωβρίου 2011
   για τον διορισμό έξι μελών και έξι αναπληρωτών από την Πολωνία στην Επιτροπή των Περιφερειών
   (2011/660/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της πολωνικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010 το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών από την περίοδο 26 Ιανουαρίου 2010 έως 25 Ιανουαρίου 2015.

               (2)

               Έξι έδρες μελών της Επιτροπής των Περιφερειών κενώθηκαν λόγω λήξεως της θητείας των κκ. Jacek CZERNIAK, Konstanty DOMBROWICZ, Marcin JABŁOŃSKI, Witold KROCHMAL, Marek NAWARA και Bogusław ŚMIGIELSKI. Πέντε έδρες αναπληρωτών κενώθηκαν λόγω λήξεως της θητείας των κκ. Jan DZIUBIŃSKI, Władysław HUSEJKO, Tadeusz KOWALCZYK, Andrzej MATUSIEWICZ και Robert SOSZYŃSKI. Μία έδρα αναπληρωτή κενώθηκε λόγω διορισμού του κ. Pawel ADAMOWICZ ως μέλους της Επιτροπής των Περιφερειών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα ακόλουθα άτομα διορίζονται στην Επιτροπή των Περιφερειών για το υπόλοιπο της τρέχουσας θητείας, ήτοι έως τις 25 Ιανουαρίου 2015:

               α)

               ως μέλη:

                           —

                           κ. Paweł ADAMOWICZ, Prezydent Miasta Gdańska

                           —

                           κ. Olgierd GEBLEWICZ, Marszałek Województwa Zachodniopomorskiego

                           —

                           κ. Krzysztof HETMAN, Marszałek Województwa Lubelskiego

                           —

                           κ. Witold KROCHMAL, Radny Miasta i Gminy Wołów (τροποποίηση θητείας)

                           —

                           κ. Marek SOWA, Marszałek Województwa Małopolskiego

                           —

                           κ. Witold STĘPIEŃ, Marszałek Województwa Łódzkiego

                     και

               β)

               ως αναπληρωτές:

                           —

                           κ. Jacek CZERNIAK, Radny Województwa Lubelskiego

                           —

                           κ. Marcin JABŁOŃSKI, Radny Województwa Lubuskiego

                           —

                           κ. Bogdan DYJUK, Przewodniczący Sejmiku Województwa Podłaskiego

                           —

                           κ. Arkadiusz GODLEWSKI, Przewodniczący Rady Miasta Katowice

                           —

                           κ. Teresa KUBAS-HUL, Przewodnicząca Sejmiku Województwa Podkarpackiego

                           —

                           κ. Hanna ZDANOWSKA, Prezydent Miasta Łodzi.

         Άρθρο 2
   Η παρούσα απόφαση αρχίζει να ισχύει την ημέρα έκδοσής της.

      Λουξεμβούργο, 3 Οκτωβρίου 2011.

            Για το Συμβούλιο

            Η Πρόεδρος

         J. FEDAK

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.


Avis juridique important

|

31997D0643

97/643/ΕΚ, Ευρατόμ: Απόφαση του Συμβουλίου της 27ης Σεπτεμβρίου 1997 για το διορισμό μέλους της Οικονομικής και Κοινωνικής Επιτροπής

Επίσημη Εφημερίδα αριθ. L 272 της 04/10/1997 σ. 0049 - 0049

ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Σεπτεμβρίου 1997 για το διορισμό μέλους της Οικονομικής και Κοινωνικής Επιτροπής (97/643/ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 194,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 165,την απόφαση 94/660/ΕΚ, Ευρατόμ του Συμβουλίου, της 26ης Σεπτεμβρίου 1994, για το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1998 (1),Εκτιμώντας ότι, με την παραίτηση του κ. Leopold Maurer, που γνωστοποιήθηκε στο Συμβούλιο στις 21 Απριλίου 1997, έχει κενωθεί μία θέση μέλους της Επιτροπής αυτής,Έχοντας υπόψη τις υποψηφιότητες που υποβλήθηκαν από την αυστριακή κυβέρνηση,Αφού έλαβε τη γνώμη της Επιτροπής των Ευρωπαϊκών Κοινοτήτων,ΑΠΟΦΑΣΙΖΕΙ:Άρθρο μόνο Ο κ. Michael Reiterer διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Leopold Maurer και για το υπόλοιπο της θητείας του, δηλαδή έως τις 20 Σεπτεμβρίου 1998.Βρυξέλλες, 27 Σεπτεμβρίου 1997.Για το ΣυμβούλιοΟ ΠρόεδροςF. BODEN(1) ΕΕ L 257 της 5. 10. 1994, σ. 20.


title: Απόφαση (ΕΕ) 2016/702 της Ευρωπαϊκής Κεντρικής Τράπεζας, της 18ης Απριλίου 2016, που τροποποιεί την απόφαση (ΕΕ) 2015/774 σχετικά με πρόγραμμα αγοράς στοιχείων του ενεργητικού του δημόσιου τομέα στις δευτερογενείς αγορές (ΕΚΤ/2016/8)

text:
                  11.5.2016

                  EL

                  Επίσημη Εφημερίδα της Ευρωπαϊκής Ένωσης

                  L 121/24

            ΑΠΌΦΑΣΗ (ΕΕ) 2016/702 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
      της 18ης Απριλίου 2016
      που τροποποιεί την απόφαση (ΕΕ) 2015/774 σχετικά με πρόγραμμα αγοράς στοιχείων του ενεργητικού του δημόσιου τομέα στις δευτερογενείς αγορές (ΕΚΤ/2016/8)
      ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2 πρώτη περίπτωση,
      Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 12.1 δεύτερη παράγραφος, σε συνδυασμό με το άρθρο 3.1 πρώτη περίπτωση και το άρθρο 18.1,
      Εκτιμώντας τα ακόλουθα:

                  (1)

                  Με την απόφαση (ΕΕ) 2015/774 της Ευρωπαϊκής Κεντρικής Τράπεζας (ΕΚΤ/2015/10) (1) θεσπίστηκε πρόγραμμα αγοράς στοιχείων του ενεργητικού του δημόσιου τομέα στις δευτερογενείς αγορές (secondary markets public sector asset purchase programme, εφεξής το «πρόγραμμα PSPP»), το οποίο διεύρυνε τα υφιστάμενα προγράμματα αγοράς στοιχείων ενεργητικού του Ευρωσυστήματος, προκειμένου αυτά να συμπεριλάβουν και τίτλους του δημόσιου τομέα. Παράλληλα με το τρίτο πρόγραμμα αγοράς καλυμμένων ομολογιών, το πρόγραμμα αγοράς τιτλοποιημένων απαιτήσεων και το επικείμενο πρόγραμμα αγοράς εταιρικών ομολόγων, το πρόγραμμα PSPP αποτελεί μέρος του διευρυμένου προγράμματος αγοράς στοιχείων του ενεργητικού (asset purchase programme, εφεξής το «πρόγραμμα APP»). Το πρόγραμμα APP σκοπό έχει να ενισχύσει τη μετάδοση της νομισματικής πολιτικής, να βελτιώσει τη χορήγηση πιστώσεων στην οικονομία της ζώνης του ευρώ, να χαλαρώσει τους όρους δανεισμού για τα νοικοκυριά και τις επιχειρήσεις και να συμβάλει στην επαναφορά των ρυθμών πληθωρισμού σε επίπεδα κάτω, αλλά πλησίον του 2 % μεσοπρόθεσμα, ακολούθως προς τον πρωταρχικό στόχο της ΕΚΤ για διατήρηση της σταθερότητας των τιμών.

                  (2)

                  Λαμβανομένου υπόψη του ρόλου του διοικητικού συμβουλίου όσον αφορά τη διασφάλιση της σταθερότητας των τιμών, ορισμένα χαρακτηριστικά του προγράμματος PSPP θα πρέπει να τροποποιηθούν, προκειμένου να διασφαλιστεί μία διαρκής προσαρμογή της πορείας του πληθωρισμού προς την κατεύθυνση επίτευξης ρυθμών πληθωρισμού κάτω, αλλά πλησίον του 2 % μεσοπρόθεσμα. Οι σκοπούμενες τροποποιήσεις συνάδουν με τον ρόλο του διοικητικού συμβουλίου όσον αφορά τη νομισματική πολιτική και αποτυπώνουν δεόντως παράγοντες διαχείρισης των κινδύνων.

                  (3)

                  Ειδικότερα, για να επιτευχθούν οι στόχοι του προγράμματος PSPP, η ρευστότητα που παρέχεται στην αγορά μέσω των συνδυασμένων μηνιαίων αγορών βάσει του εν λόγω προγράμματος θα πρέπει να αυξηθεί σε 80 δισεκατ. ευρώ.

                  (4)

                  Εξάλλου, τα όρια εκδότη και έκδοσης όσον αφορά εμπορεύσιμους τίτλους οι οποίοι εκδίδονται από επιλέξιμους διεθνείς οργανισμούς και πολυμερείς τράπεζες ανάπτυξης θα πρέπει να αυξηθούν. Το νέο κατώτατο όριο καθορίστηκε προκειμένου να διασφαλιστεί ότι οι προβλεπόμενες αγορές θα συνεχίσουν να είναι ανάλογες των σκοπών του προγράμματος PSPP, λαμβανομένου επίσης υπόψη του περιορισμένου κινδύνου παρεμπόδισης των συντεταγμένων αναδιαρθρώσεων χρέους.

                  (5)

                  Αρχής γενομένης από τον Απρίλιο του 2016 θα πρέπει να τροποποιηθεί η κατανομή μεταξύ των αγορών εμπορεύσιμων χρεογράφων που εκδίδονται βάσει του προγράμματος PSPP, αφενός, από διεθνείς οργανισμούς και πολυμερείς τράπεζες ανάπτυξης και, αφετέρου, από άλλους εκδότες, προκειμένου να επιτευχθούν οι σκοποί του εν λόγω προγράμματος και να διασφαλιστεί η ομαλή εφαρμογή του καθ' όλη τη διάρκειά του, ενόψει και του αυξημένου όγκου αγορών.

                  (6)

                  Ακόμη, για τους σκοπούς της πιστοληπτικής αξιολόγησης των εμπορεύσιμων χρεογράφων από οργανισμούς αξιολόγησης της πιστοληπτικής ικανότητας (external credit assessment institutions, εφεξής «ECAI») θα πρέπει να λαμβάνονται υπόψη και οι αξιολογήσεις των εν λόγω οργανισμών για την έκδοση στις περιπτώσεις που δεν υπάρχει διαθέσιμη αξιολόγηση ECAI ούτε για τον εκδότη ούτε για τον εγγυητή. Ωστόσο, ο εμπορεύσιμος τίτλος θα πρέπει να διαθέτει την απαιτούμενη αξιολόγηση για την έκδοση προκειμένου να πληροί τα κριτήρια καταλληλότητας που ισχύουν για τα εμπορεύσιμα περιουσιακά στοιχεία για σκοπούς πιστοδοτικών πράξεων του Ευρωσυστήματος. Η απόφαση (ΕΕ) 2015/774 (ΕΚΤ/2015/10) θα πρέπει να αποτυπώνει το ότι τα ως άνω κριτήρια καταλληλότητας περιλαμβάνονται πλέον στο τέταρτο μέρος της κατευθυντήριας γραμμής (ΕΕ) 2015/510 της Ευρωπαϊκής Κεντρικής Τράπεζας (ΕΚΤ/2014/60) (2).

                  (7)

                  Ως εκ τούτου, η απόφαση (ΕΕ) 2015/774 (ΕΚΤ/2015/10) θα πρέπει να τροποποιηθεί αναλόγως,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Τροποποιήσεις
      Η απόφαση (ΕΕ) 2015/774 (ΕΚΤ/2015/10) τροποποιείται ως εξής:

                  1)

                  Η παράγραφος 2 του άρθρου 3 αντικαθίσταται από το ακόλουθο κείμενο:
                  «2.   Για να είναι επιλέξιμα για αγορά βάσει του προγράμματος PSPP, τα εμπορεύσιμα χρεόγραφα πρέπει να πληρούν τα κριτήρια καταλληλότητας που ισχύουν για τα εμπορεύσιμα περιουσιακά στοιχεία για σκοπούς πιστοδοτικών πράξεων του Ευρωσυστήματος σύμφωνα με το τέταρτο μέρος της κατευθυντήριας γραμμής (ΕΕ) 2015/510 της Ευρωπαϊκής Κεντρικής Τράπεζας (ΕΚΤ/2014/60) (*), υπό τις ακόλουθες προϋποθέσεις:

                              α)

                              ο εκδότης ή ο εγγυητής τους πρέπει να διαθέτει πιστοληπτική αξιολόγηση που να αντιστοιχεί τουλάχιστον στη βαθμίδα 3 της εναρμονισμένης κλίμακας πιστοληπτικής διαβάθμισης του Ευρωσυστήματος και να αποτυπώνεται σε μία τουλάχιστον δημόσια πιστοληπτική διαβάθμιση προερχόμενη από οργανισμό αξιολόγησης της πιστοληπτικής ικανότητας (external credit assessment institutions — ECAI) αποδεκτό από το πλαίσιο αξιολόγησης της πιστοληπτικής ικανότητας του Ευρωσυστήματος·

                              β)

                              εάν υπάρχουν περισσότερες αξιολογήσεις ECAI για τον εκδότη ή τον εγγυητή, εφαρμόζεται ο κανόνας της καλύτερης αξιολόγησης, δηλαδή λαμβάνεται υπόψη η καλύτερη των αξιολογήσεων ECAI για τον εκδότη ή τον εγγυητή. Εάν διαπιστώνεται ότι πληρούνται οι απαιτήσεις πιστοληπτικής διαβάθμισης βάσει αξιολόγησης ECAI για τον εγγυητή, η εγγύηση πρέπει να πληροί τα χαρακτηριστικά της αποδεκτής εγγύησης κατά τα οριζόμενα στο άρθρο 87 και στα άρθρα 113 έως 115 της κατευθυντήριας γραμμής (ΕΕ) 2015/510 (ΕΚΤ/2014/60)·

                              γ)

                              εάν για ορισμένο εμπορεύσιμο χρεόγραφο δεν υπάρχει αξιολόγηση ECAI για τον εκδότη και αντίστοιχη για τον εγγυητή, θα πρέπει για το εν λόγω χρεόγραφο να υπάρχει τουλάχιστον μία αξιολόγηση ECAI για την έκδοση ή αξιολόγηση που να αντιστοιχεί τουλάχιστον στη βαθμίδα 3 της εναρμονισμένης κλίμακας πιστοληπτικής διαβάθμισης του Ευρωσυστήματος·

                              δ)

                              εάν η πιστοληπτική αξιολόγηση αποδεκτού ECAI για τον εκδότη, τον εγγυητή ή την έκδοση δεν αντιστοιχεί τουλάχιστον στη βαθμίδα 3 της εναρμονισμένης κλίμακας πιστοληπτικής διαβάθμισης του Ευρωσυστήματος, τα εμπορεύσιμα χρεόγραφα είναι επιλέξιμα μόνον εάν τα εκδίδουν ή τα εγγυώνται πλήρως κεντρικές κυβερνήσεις κρατών μελών της ζώνης του ευρώ που εφαρμόζουν πρόγραμμα χρηματοοικονομικής συνδρομής και ως προς τα οποία αναστέλλεται η εφαρμογή των ελάχιστων ορίων πιστοληπτικής διαβάθμισης του Ευρωσυστήματος με απόφαση του διοικητικού συμβουλίου κατά το άρθρο 8 της κατευθυντήριας γραμμής ΕΚΤ/2014/31 (**)·

                              ε)

                              σε περίπτωση αξιολόγησης προγράμματος χρηματοοικονομικής συνδρομής που βρίσκεται σε εξέλιξη, η επιλεξιμότητα για αγορές βάσει του προγράμματος PSPP αναστέλλεται και αποκαθίσταται μόνο σε περίπτωση θετικής έκβασης της αξιολόγησης.

                     (*)  Κατευθυντήρια γραμμή (ΕΕ) 2015/510 της Ευρωπαϊκής Κεντρικής Τράπεζας, της 19ης Δεκεμβρίου 2014, σχετικά με την εφαρμογή του πλαισίου νομισματικής πολιτικής του Ευρωσυστήματος (ΕΚΤ/2014/60) (ΕΕ L 91 της 2.4.2015, σ. 3)."

                     (**)  Κατευθυντήρια γραμμή ΕΚΤ/2014/31 της Ευρωπαϊκής Κεντρικής Τράπεζας, της 9ης Ιουλίου 2014, σχετικά με συμπληρωματικά προσωρινά μέτρα όσον αφορά τις πράξεις αναχρηματοδότησης του Ευρωσυστήματος και την καταλληλότητα των ασφαλειών και σχετικά με την τροποποίηση της κατευθυντήριας γραμμής ΕΚΤ/2007/9 (ΕΕ L 240 της 13.8.2014, σ. 28).»."

                  2)

                  Το άρθρο 5 αντικαθίσταται από το ακόλουθο κείμενο:
                  «Άρθρο 5
                  Όρια αγορών
                  1.   Με την επιφύλαξη του άρθρου 3, στα εμπορεύσιμα χρεόγραφα που πληρούν τα κριτήρια του άρθρου 3 εφαρμόζεται, βάσει του προγράμματος PSPP, όριο εκφραζόμενο ως ποσοστό επί της έκδοσης ανά διεθνή αριθμό αναγνώρισης χρεογράφων (ISIN), κατόπιν ενοποίησης των διαθεσίμων σε όλα τα χαρτοφυλάκια των κεντρικών τραπεζών του Ευρωσυστήματος. Το όριο αγορών διαμορφώνεται ως ακολούθως:

                              α)

                              50 % επί της έκδοσης ανά ISIN προκειμένου για επιλέξιμα εμπορεύσιμα χρεόγραφα έκδοσης επιλέξιμων διεθνών οργανισμών και πολυμερών τραπεζών ανάπτυξης·

                              β)

                              33 % επί της έκδοσης ανά ISIN προκειμένου για λοιπά επιλέξιμα εμπορεύσιμα χρεόγραφα· κατ' εξαίρεση, το όριο ανέρχεται σε 25 % επί της έκδοσης ανά ISIN εφόσον τα εν λόγω επιλέξιμα εμπορεύσιμα χρεόγραφα περιέχουν ρήτρα συλλογικής δράσης (ΡΣΔ) διαφοροποιούμενη από το πρότυπο ΡΣΔ της ζώνης του ευρώ, το οποίο διαμορφώνει η Οικονομική και Δημοσιονομική Επιτροπή (Economic and Financial Committee) και εφαρμόζουν τα κράτη μέλη σύμφωνα με το άρθρο 12 παράγραφος 3 της Συνθήκης για την ίδρυση του Ευρωπαϊκού Μηχανισμού Σταθερότητας, αλλά θα αυξηθεί σε 33 %, με την επιφύλαξη της διακρίβωσης, κατά περίπτωση, ότι η διακράτηση διαθεσίμων ύψους 33 % ανά ISIN προκειμένου για τα εν λόγω χρεόγραφα δεν πρόκειται να οδηγεί σε διακράτηση διαθεσίμων κωλύουσας μειοψηφίας από τις κεντρικές τράπεζες του Ευρωσυστήματος σε συντεταγμένες αναδιαρθρώσεις χρέους.

                        2.   Στο σύνολο των εμπορεύσιμων χρεογράφων που είναι επιλέξιμα για αγορά βάσει του προγράμματος PSPP και έχουν υπολειπόμενη διάρκεια κατά τα ειδικότερα οριζόμενα στο άρθρο 3 εφαρμόζεται συνολικό όριο, κατόπιν ενοποίησης των διαθεσίμων σε όλα τα χαρτοφυλάκια των κεντρικών τραπεζών του Ευρωσυστήματος, το οποίο διαμορφώνεται ως ακολούθως:

                              α)

                              50 % επί των ανεξόφλητων τίτλων εκδότη ο οποίος είναι επιλέξιμος διεθνής οργανισμός ή πολυμερής τράπεζα ανάπτυξης· ή

                              β)

                              33 % επί των ανεξόφλητων τίτλων εκδότη πλην των επιλέξιμων διεθνών οργανισμών και των πολυμερών τραπεζών ανάπτυξης.

                        3.   Σε σχέση με τα χρεόγραφα του άρθρου 3 παράγραφος 2 στοιχείο δ) θα εφαρμόζονται διαφορετικά όρια όσον αφορά τον εκδότη και την έκδοση. Αυτά τα όρια θα καθορίζονται από το διοικητικό συμβούλιο, λαμβανομένων δεόντως υπόψη παραγόντων που σχετίζονται με τη διαχείριση των κινδύνων και τη λειτουργία της αγοράς.».

                  3)

                  Η παράγραφος 1 του άρθρου 6 αντικαθίσταται από το ακόλουθο κείμενο:
                  «1.   Ποσοστό 10 % επί της λογιστικής αξίας των αγορών εμπορεύσιμων χρεογράφων που είναι επιλέξιμα βάσει του προγράμματος PSPP πρέπει να αφορά τίτλους έκδοσης επιλέξιμων διεθνών οργανισμών και πολυμερών τραπεζών ανάπτυξης και 90 % τίτλους έκδοσης επιλέξιμων κεντρικών κυβερνήσεων, περιφερειακών ή τοπικών διοικήσεων και αναγνωρισμένων φορέων ή, κατά περίπτωση και δυνάμει του άρθρου 3 παράγραφος 4 της παρούσας απόφασης, τίτλους που εκδίδουν επιλέξιμες δημόσιες μη χρηματοοικονομικές εταιρείες. Η εν λόγω κατανομή υπόκειται σε επανεξέταση από το διοικητικό συμβούλιο. Μόνο ΕθνΚΤ πραγματοποιούν αγορές χρεογράφων που εκδίδονται από επιλέξιμους διεθνείς οργανισμούς, πολυμερείς τράπεζες ανάπτυξης και περιφερειακές και τοπικές διοικήσεις.».

                  4)

                  Η παράγραφος 2 του άρθρου 6 αντικαθίσταται από το ακόλουθο κείμενο:
                  «2.   Το μερίδιο των ΕθνΚΤ επί της λογιστικής αξίας των αγορών εμπορεύσιμων χρεογράφων που είναι επιλέξιμα βάσει του προγράμματος PSPP είναι 90 %, ενώ το υπόλοιπο 10 % αγοράζεται από την ΕΚΤ. Η κατανομή των αγορών μεταξύ χωρών πραγματοποιείται με βάση την κλείδα κατανομής για την εγγραφή στο κεφάλαιο της ΕΚΤ κατά το άρθρο 29 του καταστατικού του ΕΣΚΤ.».

            Άρθρο 2
      Έναρξη ισχύος
      Η παρούσα απόφαση αρχίζει να ισχύει στις 19 Απριλίου 2016. Εφαρμόζεται από τις 19 Απριλίου 2016.

         Φρανκφούρτη, 18 Απριλίου 2016.

               Ο Πρόεδρος της ΕΚΤ

            Mario DRAGHI

         (1)  Απόφαση (ΕΕ) 2015/774 της Ευρωπαϊκής Κεντρικής Τράπεζας, της 4ης Μαρτίου 2015, σχετικά με πρόγραμμα αγοράς στοιχείων του ενεργητικού του δημόσιου τομέα στις δευτερογενείς αγορές (ΕΚΤ/2015/10) (ΕΕ L 121 της 14.5.2015, σ. 20).

         (2)  Κατευθυντήρια γραμμή (ΕΕ) 2015/510 της Ευρωπαϊκής Κεντρικής Τράπεζας, της 19ης Δεκεμβρίου 2014, σχετικά με την εφαρμογή του πλαισίου νομισματικής πολιτικής του Ευρωσυστήματος (ΕΚΤ/2014/60) (ΕΕ L 91 της 2.4.2015, σ. 3).


Avis juridique important

|

31997D0820

97/820/ΚΕΠΠΑ: Απόφαση του Συμβουλίου της 28ης Νοεμβρίου 1997 περί εφαρμογής της κοινής θέσης 95/544/ΚΕΠΠΑ σχετικά με τη Νιγηρία

Επίσημη Εφημερίδα αριθ. L 338 της 09/12/1997 σ. 0007 - 0007

ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Νοεμβρίου 1997 περί εφαρμογής της κοινής θέσης 95/544/ΚΕΠΠΑ σχετικά με τη Νιγηρία (97/820/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο I.2,Εκτιμώντας:ότι, στις 4 Δεκεμβρίου 1995, το Συμβούλιο καθόρισε, με βάση το άρθρο I.2 της συνθήκης για την Ευρωπαϊκή Ένωση, την κοινή θέση 95/544/ΚΕΠΠΑ σχετικά με τη Νιγηρία (1) 7ότι, με την απόφαση 97/821/ΚΕΠΠΑ (2), η κοινή θέση 95/544/ΚΕΠΠΑ παρατάθηκε έως την 1η Νοεμβρίου 1998 7ότι θα πρέπει να δοθούν ορισμένες κατευθύνσεις για να εφαρμοσθεί η προαναφερόμενη κοινή θέση,ΑΠΟΦΑΣΙΖΕΙ:Άρθρο 1 1. Τα κράτη μέλη της Ευρωπαϊκής Ένωσης μπορούν να χορηγούν θεωρήσεις σε οποιοδήποτε πολίτη της Νιγηρίας συμμετέχει σε μια διεθνή συνδιάσκεψη η οποία πραγματοποιείται στο έδαφός τους, και ιδίως για συνεδριάσεις οι οποίες εντάσσονται στο πλαίσιο της τέταρτης σύμβασης ΑΚΕ-ΕΚ, που υπεγράφη στη Λομέ στις 15 Δεκεμβρίου 1989.2. Τα κράτη μέλη, για να τηρήσουν τις διεθνείς τους δεσμεύσεις, θα μπορούν να παραχωρούν εξαιρέσεις από την παράγραφο 1 της κοινής θέσης 95/544/ΚΕΠΠΑ:- σε εκτέλεση των διατάξεων συμφωνίας περί έδρας,- προκειμένου να υλοποιήσουν δεσμεύσεις που είχαν ήδη αναληφθεί πριν από τον καθορισμό της κοινής θέσης το 1995, ιδίως για αθλητικές διοργανώσεις υπό την ευθύνη διεθνών αθλητικών ομοσπονδιών, δηλαδή παγκόσμιο κύπελλο ποδοσφαίρου 1998 και ήδη προγραμματισμένοι αγώνες προετοιμασίας και παγκόσμιο πρωτάθλημα μπάσκετ 1998.Τα κράτη μέλη θα ενημερώσουν τις αθλητικές ομοσπονδίες για τις διατάξεις της παρούσας απόφασης.3. Εξαιρέσεις από τις διατάξεις της παραγράφου 1 της κοινής θέσης 95/544/ΚΕΠΠΑ μπορούν επίσης να δοθούν για επείγοντες ανθρωπιστικούς λόγους.Άρθρο 2 Οποιαδήποτε θεώρηση θα χορηγείται μόνον κατά περίπτωση και ύστερα από προηγούμενη γνωστοποίηση σε όλα τα κράτη μέλη.Άρθρο 3 Η παρούσα απόφαση δημοσιεύεται στην Επίσημη Εφημερίδα.Βρυξέλλες, 28 Νοεμβρίου 1997.Για το ΣυμβούλιοΟ ΠρόεδροςG. WOHLFART(1) ΕΕ L 309 της 21. 12. 1995, σ. 1.(2) Βλέπε σ. 8 της παρούσας Επίσημης Εφημερίδας.


Avis juridique important

|

31994D0457

94/457/ΕΚ: Απόφαση του Συμβουλίου της 27ης Ιουνίου 1994 σχετικά με τη σύναψη συμφωνίας που αφορά επιστημονική και τεχνική συνεργασία μεταξύ της Ευρωπαϊκής Κοινότητας και της Αυστραλίας

Επίσημη Εφημερίδα αριθ. L 188 της 22/07/1994 σ. 0017 - 0017 Φινλανδική ειδική έκδοση: Κεφάλαιο 11 τόμος 32 σ. 0101  Σουηδική ειδική έκδοση: Κεφάλαιο 11 τόμος 32 σ. 0101

ΑΠΟΦΑΣΗ ΤΟΥ ΣΥΜΒΟΥΛΙΟΥτης 27ης Ιουνίου 1994σχετικά με τη  σύναψη συμφωνίας που αφορά επιστημονική και τεχνική συνεργασία μεταξύ της Ευρωπαϊκής Κοινότητας και  της Αυστραλίας(94/457/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Μ, σε συνδυασμό με το  άρθρο 228 παράγραφος 2 και παράγραφος 3 πρώτο εδάφιο, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), τη γνώμη της Οικονομικής και Κοινωνικής Επιτροπής (3), Εκτιμώντας: ότι η Κοινότητα και η Αυστραλία ακολουθούν ειδικά ερευνητικά προγράμματα σε περιοχές κοινού  ενδιαφέροντος 7ότι, βάσει της εμπειρίας στο πλαίσιο της συμφωνίας μεταξύ της κυβέρνησης της  Αυστραλίας και της Επιτροπής των Ευρωπαϊκών Κοινοτήτων για συνεργασία στην επιστήμη και την  τεχνολογία που υπογράφηκε στις 12 Νοεμβρίου 1986, οι δύο πλευρές εξέφρασαν επιθυμία να καθιερώσουν  περισσότερο επίσημο πλαίσιο συνεργασίας στην επιστήμη και την τεχνολογία 7ότι, με την απόφαση της  21ης Μαΐου 1992, το Συμβούλιο εξουσιοδότησε την Επιτροπή να διαπραγματευτεί συμφωνία για  επιστημονική και τεχνική συνεργασία μεταξύ Κοινότητας και Αυστραλίας 7ότι η Κοινότητα και η  Αυστραλία αναμένουν αμοιβαία οφέλη από τη συνεργασία 7ότι, μη θιγομένων των οικείων διατάξεων της  συνθήκης, η παρούσα συμφωνία και όλες οι δυνάμει αυτής αναλαμβανόμενες δραστηριότητες ουδόλως  θίγουν τις εξουσίες των κρατών μελών να αναπτύσσουν διμερείς δραστηριότητες με την Αυστραλία στους  τομείς της επιστήμης, της τεχνολογίας, της έρευνας και της ανάπτυξης, συνάπτοντας και τις δέουσες  συμφωνίες 7ότι η συμφωνία αυτή υπεγράφη εξ ονόματος της Κοινότητας στην Καμπέρα στις 23  Φεβρουαρίου 1994 7ότι η συμνφωνία επιστημονικής και τεχνικής συνεργασίας μεταξύ της Κοινότητας και  της Αυστραλίας πρέπει να εγκριθεί, ΑΠΟΦΑΣΙΖΕΙ: Άρθρο 1Με την παρούσα εγκρίνεται εξ ονόματος της Κοινότητας η συμφωνία  επιστημονικής και τεχνικής συνεργασίας μεταξύ της Ευρωπαϊκής Κοινότητας και της Αυστραλίας. Το κείμενο της συμφωνίας συνάπτεται στην παρούσα απόφαση. Άρθρο 2Ο Πρόεδρος του Συμβουλίου προβαίνει στις κοινοποιήσεις που προβλέπονται στο άρθρο 11 της  συμφωνίας. Βρυξέλλες, 27 Ιουνίου 1994. Για το ΣυμβούλιοΟ ΠρόεδροςΚ. ΣΗΜΙΤΗΣ(1) ΕΕ αριθ. C 181 της 3. 7. 1993, σ.  9. (2) ΕΕ αριθ. C 315 της 22. 11. 1993. (3) ΕΕ αριθ. C 304 της 10. 11. 1993, σ. 3.